tripathysagar/odia_wiki huggingface dataset:
ସବ୍ୟସାଚୀ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ ବହୁଭାଷି କଥାଚିତ୍ର ଜୟ ଜଗନ୍ନାଥ ୨୦୦୭ ମସିହା ରଥଯାତ୍ରା ଅବସରରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ଓଡ଼ିଆ ଓ ହିନ୍ଦୀ ଭାଷାରେ ତିଆରି କରାଯାଇଥିଲା । ପରେ ଏହାକୁ ଇଂରାଜୀ ସମେତ ୧୩ଟି ଆଞ୍ଚଳିକ ଭାଷାରେ ଅନୁଦିତ କରାଯାଇ ଥିଲା । ସାରା ଶ ଏହି ଚଳଚ୍ଚିତ୍ର ପୁରାତନ ଗ୍ରନ୍ଥ ଲକ୍ଷ୍ମୀ ପୁରାଣ ଉପରେ ଆଧାରିତ । ସେହି ସମୟରେ ଅଛୁଆଁ ଲୋକମାନେ ଭଗବାନଙ୍କୁ ପୂଜା, ପ୍ରାର୍ଥନା କିମ୍ବା ଜଣାଣ କରିବାର ଅନୁମତି ନ ଥିଲା । ଶ୍ରିୟା, ଏହି ଚଳଚ୍ଚିତ୍ରର ମୁଖ୍ୟ ଚରିତ୍ର, ପୂଜା କରିବା ପାଇଁ ଚେଷ୍ଟା କରୁଛି ଆଉ ମାତା ଲକ୍ଷ୍ମୀଙ୍କୁ ସନ୍ତୁଷ୍ଟ କରୁଛି । ପ୍ରଭୁ ଜଗନ୍ନାଥ ବଡ଼ ଭାଇ ବଳଭଦ୍ରଙ୍କ କଥା ମାନି ମାତାଙ୍କୁ ଘରୁ ବିତାଡିତ କରୁଛନ୍ତି । ଅଭିନୟ ଶ୍ରୀତମ ଦାସ ଜ୍ୟୋତି ମିଶ୍ର ପିଣ୍ଟୁ ନନ୍ଦ ସାଧୁ ମେହେର ଗୁନା ମହାପାତ୍ର ମୋନାଲିସା ଶରତ ପୂଜାରୀ ରତନ ମେହେର ଶିଳାଲିପି ପରିଡ଼ା ଦେବାଶିଷ ପାତ୍ର ମୋନାଲିସା କାନୁନଗୋ ପ୍ରଦ୍ୟୁମ୍ନ ଲେଙ୍କା ହର ପଟ୍ଟନାୟକ କୁନା ମହାପାତ୍ର ଶରତ ପୂଜାରୀ ମାମୁନି ମିଶ୍ର ରଜତ ମେହେର ଶାହନୱାଜ ଖାନ ମଣ୍ଟୁ ମହାପାତ୍ର ରାମଚନ୍ଦ୍ର ପ୍ରତିହାରୀ ଗୀତା ଜୈନ ବୀରେନ୍ଦ୍ର ଗୋଛିକାର ଗୀତ ଓ ସଙ୍ଗୀତ ସଙ୍ଗୀତକାର: ଅକ୍ଷୟ ମହାନ୍ତି ଗୀତିକାର: ଅକ୍ଷୟ ମହାନ୍ତି, ବିନୋଦିନୀ ଦେବୀ, ଅଭିଳାଷ ପ୍ରଚ୍ଛଦପଟ ଗାୟକ: ଲୋପିତା ମିଶ୍ର, ବିଭୁ କିଶୋର, ଶୈଳଭାମା, ଜାଭେଦ, ପ୍ରୀତିନନ୍ଦା, ସବିନ, ବିନୋଦ ରାଠୋର, ଅନୁରାଧା ପୌଢ଼ୱାଲ ପୁରସ୍କାର ସ୍ୱତନ୍ତ୍ର ଜୁରୀ ଓ ଶ୍ରେଷ୍ଠ ସମ୍ପାଦକ ପାଇଁ ଏହି ଚଳଚ୍ଚିତ୍ରକୁ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା ।
ବିଶ୍ୱ ଶରଣାର୍ଥୀ ଦିବସ ପ୍ରତିବର୍ଷ ଜୁନ ମାସ ୨୦ ତାରିଖରେ ସାରା ବିଶ୍ୱରେ ପାଳିତ ହୁଏ । ଶରଣାର୍ଥୀମାନଙ୍କର ସମସ୍ୟା ତଥା ଶରଣାର୍ଥୀମାନଙ୍କୁ ନେଇ ବିଭିନ୍ନ ଦେଶର ସମସ୍ୟା ଉପରେ ବିଶ୍ୱ ସମୁଦାୟର ଦୃଷ୍ଟି ଆକର୍ଷଣ କରିବା କରିବା ଏହାର ମୂଳ ଉଦ୍ଦେଶ୍ୟ । ଇତିହାସ ୪ ଡିସେମ୍ବର ୨୦୦୦ ଦିନ ମିଳିତ ଜାତିସଂଘରେ ପାରିତ ସଂକଳ୍ପ ସଂ:୫୫/୭୬ ଅନୁସାରେ ୨୦୦୦ ମସିହାଠାରୁ ଜୁନ ୨୦ ତାରିଖକୁ ପ୍ରତିବର୍ଷ ବିଶ୍ୱ ଶରଣାର୍ଥୀ ଦିବସ ଭାବେ ପାଳନ କରାଯାଉଛି । ୧୯୫୧ରେ ଶରଣାର୍ଥୀ ମାନଙ୍କ ସ୍ଥିତି ସମ୍ବନ୍ଧିତ ସମ୍ମେଳନର ପଚାଶ ବର୍ଷ ପୁରଣ ଯେ ୨୦୦୧ ମସିହାରେ ହେଉଛି ସେକଥା ମିଳିତ ଜାତିସଂଘର ସାଧାରଣ ପରିଷଦରେ ପାରିତ ଉକ୍ତ ସଂକଳ୍ପରେ ଉଲ୍ଲିଖିତ ରହିଲା । ୨୦୦୦ ମସିହା ପୂର୍ବରୁ ଆଫ୍ରିକୀ ଶରଣାର୍ଥୀ ଦିବସ ଔପଚାରିକ ଭାବେ ଅନେକ ଦେଶରେ ପାଳିତ ହେଉଥିଲା । ତେବେ ଆଫ୍ରିକୀୟ ଏକତା ଅନୁଷ୍ଠାନ   ମିଳିତ ଜାତିସଂଘର ପ୍ରସ୍ତାବରେ ରାଜି ହୋଇ ଜୁନ ୨୦ ତାରିଖରେ ବିଶ୍ୱ ଶରଣାର୍ଥୀ ଦିବସ ସହ ଆଫ୍ରିକୀୟ ଶରଣାର୍ଥୀ ଦିବସ ପାଳନ କରି ଆସୁଛନ୍ତି ।
କ୍ରିଷ୍ଣେ ଗାୱଡ଼େ  ୧୯୪୧   ୨୦୨୧  ଜଣେ ଭାରତୀୟ ଅଭିନେତା ଥିଲେ । ସେ କିଶୋର ଅବସ୍ଥାରୁ ମଞ୍ଚରେ ଅଭିନୟ କରିବା ଆରମ୍ଭ କରିଥିଲେ ଏବଂ ଏହାପରେ ସେ କନ୍ନଡ଼ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରିଥିଲେ, ଯେଉଁଠି ସେ ମୁଖ୍ୟତଃ ଚରିତ୍ର ଅଭିନେତା ଭାବରେ ଜଣାଶୁଣା ଥିଲେ । ଜନ୍ମ ୧୯୪୧ ମସିହାର ମାର୍ଚ୍ଚ ମାସରେ ସେ ଭାରତର ବୀରସଚନ୍ଦ୍ରରେ ଜନ୍ମଗ୍ରହଣ କରିଥିଲେ । ଅଭିନୟ ଜୀବନ ସେ ଅଳ୍ପ ବୟସରୁ ତାଙ୍କ ବାପାଙ୍କ ସହିତ ମଞ୍ଚରେ ଅଭିନୟ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ଦୂରଦର୍ଶନ ଏବଂ କନ୍ନଡ଼ କଥାଚିତ୍ର ଜଗତରେ କାମ କରିଥିଲେ । ସେ ପରଦାରେ ଅଭିନୟ କରିବା ପୂର୍ବରୁ ଶତାଧିକ ମଞ୍ଚ ନାଟକରେ ଅଭିନୟ କରିଥିଲେ । ସେ ତାଙ୍କ ଅଭିନୟ ଜୀବନରେ ମୁଖ୍ୟତଃ ପାଶ୍ୱ କଳାକାର ତଥା ଚରିତ୍ର ଅଭିନେତା ଭାବରେ କାମ କରିଥିଲେ । ତାଙ୍କ ବାପା ଚରିତ୍ରରେ ଅଭିନୟ ପାଇଁ ଜଣାଶୁଣା । ସେ ବିଷ୍ଣୁବର୍ଦ୍ଧନ ଓ ସିତାରାଙ୍କ ଅଭିନୀତ କଥାଚିତ୍ରରେ ହଳୁନ୍ଦା ତାୱାରୁରେ ଅଭିନୟ କରିଥିଲେ, ଯାହାକି ତାଙ୍କୁ ମୃତ୍ୟୁ ପରେ ବି ସ୍ମରଣୀୟ କରି ରଖିଛି । ପୁରସ୍କାର ୧୯୯୩ ମସିହାରେ କରିମାଲେୟା କାଗ୍ଗାତ୍ଥାଲୁରେ ଉଲ୍ଲେଖନୀୟ ପ୍ରଦର୍ଶନ ପାଇଁ ତାଙ୍କୁ ଶ୍ରେଷ୍ଠ ପାର୍ଶ୍ୱ ଅଭିନେତା  (ପୁରୁଷ) ଭାବରେ କର୍ଣ୍ଣାଟକ ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା  । ମୃତ୍ୟୁ ୨୦୨୧ ମସିହାର ମଇ ୨୫ ତାରିଖରେ ସେ ହୃଦ୍‌ଘାତରେ ପୀଡ଼ିତ ହୋଇ ପ୍ରାଣ ହରାଇଥିଲେ ।
ଜ୍ଞାନ ବିଜ୍ଞାନ ଏକ ଓଡ଼ିଆ ବିଜ୍ଞାନ ବହି । ଏହା ପ୍ରମୋଦ କୁମାର ମହାପାତ୍ର ଓ ଅନସୂୟା ମିଶ୍ରଙ୍କଦ୍ୱାରା ରଚିତ ହୋଇ କଟକରପ୍ରଜ୍ଞା ପ୍ରକାଶନୀଦ୍ୱାରା ୨୦୧୫ ମସିହାରେ ପ୍ରକାଶିତ ହୋଇଥିଲା । ଏଥିରେ ଉଦ୍ଭିଦ ଜଗତ ପ୍ରାଣୀମାନଙ୍କୁ ଅମ୍ଳଜାନ ଯୋଗାଇ ବଞ୍ଚାଇ ରଖିବା, ମଣିଷମାନେ ଖାଦ୍ୟ ପଦାର୍ଥ ଓ ଅତ୍ୟାବଶ୍ୟକ ବହୁ ପଦାର୍ଥ ଉଦ୍ଭିଦଠାରୁ ପାଇବା, ମଣିଷମାନଙ୍କ ଖାଦ୍ୟ, ବସ୍ତ୍ର, ବାସଗୃହ ଆଦିରେ ଉଦ୍ଭିଦର ଅବଦାନ, ପୃଥିବୀପୃଷ୍ଠରେ ଦେଖାଯାଇଥିବା ୩ ଲକ୍ଷ ୮୫ ହଜାର ଜାତିର ଉଦ୍ଭିଦ ବର୍ତ୍ତମାନ ୨ ଲକ୍ଷ ୭୦ ହଜାରକୁ କମିଆସିବା ଭଳି ବିଷୟ ତଥା ଜୀବଜଗତ ସୃଷ୍ଟି ହେବା ଆଗରୁ ଉଦ୍ଭିଦ କିପରି ସୃଷ୍ଟି ହୋଇଥିଲା, ଉଦ୍ଭିଦ ଗବେଷଣାର ଇତିହାସ, ଏ କ୍ଷେତ୍ରରେ ବିଶିଷ୍ଟ ପ୍ରକୃତିପ୍ରେମୀଙ୍କ ଅନୁଶୀଳନ, ଉଦ୍ଭିଦର ନାମକରଣ-ବର୍ଗୀକରଣ ଏବଂ ପୃଥିବୀ ପାଇଁ ଉଦ୍ଭିଦର ଗୁରୁତ୍ୱପୂର୍ଣ୍ଣ ଭୂମିକା ଇତ୍ୟାଦିକୁ ଏହି ପୁସ୍ତକରେ ବିଶ୍ଳେଷିତ । ଅମ୍ଳଜାନର ସୃଷ୍ଟିକର୍ତ୍ତା, ଉଦ୍ଭିଦର ଖାଦ୍ୟଗ୍ରହଣ ପଦ୍ଧତି, ମାନବ ସମାଜ ପାଇଁ ଉପକାରୀ ବ୍ରାଇଓଫାଇଟା, ଟେରିଡୋଫାଇଟା, ଲାଇକୋପସିଡା, ଲାଇକୋପୋଡିୟମ, ସପୁଷ୍କକ ଉଦ୍ଭିଦ ଇତ୍ୟାଦି ବିଷୟ ଏଥିରେ ଆଲୋଚିତ । ଏଥିରେ ଚିତ୍ର ମାଧ୍ୟମରେ ଉଦ୍ଭିଦ ବିଜ୍ଞାନର ତଥ୍ୟମାନ ଉପସ୍ଥାପିତ ।
ସାନ୍ତାଳୀ ଉଇକିପିଡ଼ିଆ, ଫାଉଣ୍ଡେସନଦ୍ୱାରା ପରିଚାଳିତ ଉଇକିପିଡ଼ିଆର ସାନ୍ତାଳୀ ଭାଷା ସଂସ୍କରଣ । ଏହା ୨୦୧୮ ମସିହା ଅଗଷ୍ଟ ୨ ତାରିଖରେ ଆରମ୍ଭ କରାଯାଇଥିଲା । ସାନ୍ତାଳୀ ଭାଷାର ନିଜସ୍ୱ ବର୍ଣ୍ଣମାଳା, ଅଲ ଚିକି, ଏହି ଉଇକିପିଡ଼ିଆର ବର୍ଣ୍ଣମାଳା ଭାବରେ ବ୍ୟବହୃତ ହୋଇଛି । ସାନ୍ତାଳୀ ଭାଷା ଅଷ୍ଟ୍ରୋଏସିଆଟିକ ମୁଣ୍ଡା ଭାଷାସମୂହର ଅନ୍ତର୍ଗତ ଏକ ଭାଷା । ଏହି ଭାଷାରେ ଦକ୍ଷିଣ ଏସିଆର ବଙ୍ଗଳାଦେଶ, ଭାରତ, ଭୁଟାନ ଏବଂ ନେପାଳ ଆଦି ଦେଶରେ ପ୍ରାୟ ୭.୪ ନିୟୁତ ଲୋକ କଥାବାର୍ତ୍ତା କରନ୍ତି । ଇତିହାସ ସାନ୍ତାଲି ଭାଷାର ଉଇକିପିଡ଼ିଆ ସୃଷ୍ଟି କରିବାର ପ୍ରକ୍ରିୟା ୨୦୧୨ ମସିହାରେ ଆରମ୍ଭ ହୋଇଥିଲା ଏବଂ ପରବର୍ତ୍ତୀ ସମୟରେ ୨୦୧୭ ମସିହା ଫେବୃଆରୀରେ ଏହି ପ୍ରକ୍ରିୟା ତ୍ୱରାନ୍ୱିତ ହୋଇଥିଲା । ୨୦୧୨ ମସିହାରେ, ବଙ୍ଗଳାଦେଶର ଦିନାଜପୁର ଜିଲ୍ଲାର ସାନ୍ତାଳୀ ଭାଷା ସମ୍ପ୍ରଦାୟ ସହିତ  'ଉଇକିମିଡ଼ିଆ ବଙ୍ଗଳାଦେଶ'  ଏକ ଉଇକିପିଡ଼ିଆ ମିଟଅପ ଏବଂ କର୍ମଶାଳା ଆୟୋଜନ କରି ସାନ୍ତାଳୀ ଭାଷା ଉଇକିପିଡ଼ିଆ ଆରମ୍ଭ କରିବାର ଲକ୍ଷ୍ୟ ରଖିଥିଲା ।. କିନ୍ତୁ, ସେହି ପ୍ରକ୍ରିୟା କିଛି ସମୟ ପରେ ମନ୍ଥର ହୋଇଗଲା । ତା ପରେ ୨୦୧୭ ମସିହା ସେପ୍ଟେମ୍ବର ମାସରେ  'ଉଇକିମିଡ଼ିଆ ବଙ୍ଗଳାଦେଶ'  ଢାକାଠାରେ ଏକ ଉଇକିପିଡ଼ିଆ ମିଟଅପରେ ସାନ୍ତାଲି ଭାଷା ସମ୍ପ୍ରଦାୟ ସହିତ ଆଉ ଏକ ବୈଠକ ଆୟୋଜନ କରିଥିଲା ଯେଉଁଠାରେ ଉଇକିପିଡ଼ିଆର ଶୁଭାରମ୍ଭକୁ ତ୍ୱରାନ୍ୱିତ କରିବାକୁ ନିଷ୍ପତ୍ତି ନିଆଯାଇଥିଲା । ୨୦୧୭ ଡିସେମ୍ବର ମାସ ୩୦ତାରିଖରେ ସାନ୍ତାଳୀ ଭାଷାଭାଷୀଙ୍କ ସହ ପୁଣି ଏକ କର୍ମଶାଳା ଆୟୋଜନ କରାଯାଇଥିଲା । ଭାରତର ସାନ୍ତାଳୀ ଭାଷାଭାଷୀମାନେ ମଧ୍ୟ ସେଥିରେ ଇଣ୍ଟରନେଟ ମାଧ୍ୟମରେ ଯୋଗ ଦେଇଥିଲେ । ପରବର୍ତ୍ତୀ ସମୟରେ, ଓଡ଼ିଆ ଉଇକିପିଡ଼ିଆ ୟୁଜର୍ ଗ୍ରୁପ୍ ସହଯୋଗରେ ୨୦୧୮ ମସିହା ମାର୍ଚ୍ଚ ୧୧ ତାରିଖରେ ଓଡ଼ିଶାର ସାନ୍ତାଳୀ ଭାଷା ସମ୍ପ୍ରଦାୟ ପାଇଁ ଆଉ ଏକ କର୍ମଶାଳା ଆୟୋଜିତ ହୋଇଥିଲା । ୨୦୧୮ ଜୁନ ୨୮ ତାରିଖରେ ଉଇକିମିଡ଼ିଆ ଭାଷା କମିଟି ସାନ୍ତାଳୀ ଭାଷା ଉଇକିପିଡ଼ିଆକୁ ଅନୁମୋଦନ କରିଥିଲା ଓ ସେହି ବର୍ଷ ଅଗଷ୍ଟ ୨ ତାରିଖରେ ସାନ୍ତାଳୀ ଉଇକିପିଡ଼ିଆ ସାଇଟ ଉନ୍ମୋଚିତ ହୋଇଥିଲା । କୋଭିଡ଼ ୧୯ ସମୟରେ ସାନ୍ତାଳୀ ଉଇକିପିଡ଼ିଆରେ ଦୁଇମାସ ଧରି ୧ ଜୁନ୍ ୨୦୨୦ରୁ ୨ ଅଗଷ୍ଟ ୨୦୨୦ ପର୍ଯ୍ୟନ୍ତ ଏକ ଏଡ଼ିଟ-ଏ-ଥନ ଆୟୋଜିତ କରାଯାଇଥିଲା ଓ ଏହି ଦୁଇ ମାସରେ ମୋଟ ୮୬୫ଟି ପ୍ରବନ୍ଧ ତିଆରି କରାଯାଇଥିଲା । ଛବିସମୂହ ଆଧାର ବାହ୍ୟ ଲିଙ୍କ ସାନ୍ତାଲୀ ଉଇକିପିଡ଼ିଆ  ଉଇକିପିଡ଼ିଆର ବହୁଭାଷୀ ପୋର୍ଟାଲ୍  ଉଇକିମିଡ଼ିଆ ଫାଉଣ୍ଡେସନ୍
ଜ୍ୟାମିତିରେ ବିନ୍ଦୁ ଏକ ସଂଜ୍ଞାବିହୀନ ଶବ୍ଦ । ଏହାକୁ ଏକ ସ୍ୱୀକାର୍ଯ୍ୟ ଭାବେ ଗ୍ରହଣ କରାଯାଇଛି ଓ ଏହା ଆଧାରରେ ଅନ୍ୟ ତତ୍ତ୍ୱର ବ୍ୟାଖ୍ୟା କରାଯାଏ । ଜ୍ୟାମିତିରେ ବିନ୍ଦୁ ହେଉଛି ଶୂନ୍ୟ-ବିମୀୟ  ଯାହାର କ୍ଷେତ୍ରଫଳ, ଘନଫଳ, ଲମ୍ବ ନଥାଏ କିମ୍ବା ଅନ୍ୟ କୌଣସି ବହୁ-ଆୟାମୀ  ବସ୍ତୁର ଅନୁରୂପ ହୋଇନଥାଏ । ୟୁକ୍ଲିଡୀୟ ଜ୍ୟାମିତିରେ ବିନ୍ଦୁ ୟୁକ୍ଲିଡୀୟ ଜ୍ୟାମିତି ଅନୁସାରେ  "ଏହାର ଅବସ୍ଥିତି ଅଛି, କିନ୍ତୁ ବ୍ୟାପ୍ତି ନାହିଁ"  ।
ଜୁଲାଇ ମାସ ଜୁଲିଆନ ଓ ଗ୍ରେଗୋରିଆନ କ୍ୟାଲେଣ୍ଡରରେ ବର୍ଷର ସପ୍ତମ ମାସ । ରୋମାନ୍‌ ସିନେଟ୍‌ଦ୍ୱାରା ଜୁଲିଅସ୍‌ ସିଜର୍‌ଙ୍କ ସମ୍ମାନାର୍ଥେ ଏହି ମାସର ନାମକରଣ କରାଯାଇଛି ।
ଡାଏଫ୍ରାମ ଏକ ପ୍ରକାର ଅବରୋଧକାରୀ ଗର୍ଭନିରୋଧକ   ଯାହା ଜନ୍ମ ନିରୋଧ ନିମନ୍ତେ ବ୍ୟବ‌ହାର କରାଯାଏ । ଏହା ମଧ୍ୟମ ଧରଣର ପ୍ରଭାବଶାଳୀ, ସ୍ୱାଭାବିକ ବ୍ୟବ‌ହାରରେ ଏକ ବର୍ଷର ଫେଲ ହାର ୧୨% । ଏହା ଜରାୟୁଗ୍ରୀବା   ଉପରେ ଅନ୍ୟାନ୍ୟ ଶୁକ୍ରାଣୁନାଶକ   ସ‌ହିତ ଯୌନସଙ୍ଗମ ପୂର୍ବରୁ ରଖାଯାଏ ଓ ଅତି କମ୍ରେ ୬ ଘଣ୍ଟା ପର୍ଯ୍ୟନ୍ତ ରହିବାକୁ ଦିଆଯାଏ । ସ୍ୱାସ୍ଥ୍ୟ ସେବକମାନଙ୍କଠାରୁ ଏହାକୁ ଫିଟ କରିବା ଶିକ୍ଷାନେବାକୁ ପଡ଼େ । ଏହାର ବ‌ହୁତ କମ ପ୍ରତିକ୍ରିୟା ଦେଖାଯାଏ । ଯୋନୀପଥ   ଓ ମୂତ୍ରନଳୀ ସଂକ୍ରମଣ   ସମ୍ଭାବନା ରହିପାରେ । ଯୋନୀପଥରେ   ୨୪ଘଣ୍ଟାରୁ ଅଧିକ ରହିଲେ ଟକ୍ସିକ ସକ୍ ସିଣ୍ଡ୍ରୋମ   ହୋଇପାରେ । ଯୌନ ସଞ୍ଚାରିତ ସଂକ୍ରମଣ ସଙ୍କଟ କମ ଥିଲେ ମଧ୍ୟ ଏହା ଏତେ ପ୍ରଭାବଶାଳୀ ନୁହେଁ । ରିମ ଓ ସ୍ପ୍ରିଙ୍ଗ ଡିଜାଇନ ଅନୁସାରେ ବିଭିନ୍ନ ଧରଣର ଡାଏଫ୍ରାମ ମିଳେ । ଲେଟେକ୍ସ  , ସିଲିକନ   ବା ପ୍ରାକୃତିକ ରବରରୁ   ଏହା ପ୍ରସ୍ତୁତ କରାଯାଏ । ଏହି ଉପକରଣ ଜରାୟୁ ଭିତରକୁ ଅବରୋଧ କରେ ଓ ଶୁକ୍ରାଣୁନାଶକ ଯୋଗୁ କାର୍ଯ୍ୟକ୍ଷମ ହୁଏ । ସନ ୧୮୮୨ରୁ ଡାଏଫ୍ରାମ ବ୍ୟବ‌ହର ହେଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଗୋଟିକର ମୂଲ୍ୟ ୧୦ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୧୫ରୁ ୭୫ ଆମେରିକୀୟ ଡଲାର ଓ ୦.୩% ଲୋକ ଏହାକୁ ବ୍ୟବ‌ହାର କରନ୍ତ । ଶୁକ୍ରାଣୁନାଶକର ମୂଲ୍ୟ ଏହାର ଅନ୍ତର୍ଭୁକ୍ତ ନୁହେଁ ।
ଆକାଥିସିଆ  (ଇଂରାଜୀ ଭାଷାରେ ) ଏକ ଚଳନ ବେମାରୀ ଯେଉଁଥିରେ ଆଭ୍ୟନ୍ତରୀଣ ଅସ୍ଥିରତା   ହୁଏ ଓ ଚୁପଚାପ ରହିବାର ଶକ୍ତି ରହେନି  । ଏଥିରେ ଗୋଡ଼ ଅଧିକ ପ୍ରଭାବିତ ହୁଏ । ସ୍ଥିର ହୋଇ ରହିନପାରିବା ହେତୁ ଏପାଖ ସେପାଖ, ଆଗପଛ ହୋଇ ଚାଲନ୍ତି । କେତେକ ରୋଗୀ କେବଳ ଅଶାନ୍ତ ରହନ୍ତି । ରୋଗ ଜଟିଳ ହେଲେ ଆତ୍ମହତ୍ୟା କରନ୍ତି । ଆଣ୍ଟିସାଇକୋଟିକ   ଔଷଧ, ବିଶେଷତଃ ପ୍ରଥମ ଜେନେରେସନର ଔଷଧ ଏହି ରୋଗ ହେବାର ଏକ ମୁଖ୍ୟ କାରଣ ରୂପେ ବିବେଚନା କରାଯାଏ । ଅନ୍ୟାନ୍ୟ କାରଣ ମଧ୍ୟରେ , ସିଲେକ୍ଟିଭ ସେରୋଟୋନିନ ଇନ‌ହିବିଟର  , ମେଟୋକ୍ଲୋପ୍ରାମାଇଡ  , ରିସର୍ପିନ  , ପାର୍କିନ୍‌ସନ୍ ରୋଗ, ଅଣଚିକିତ୍ସିତ ସିଜୋଫ୍ରେନିଆ ରୋଗମାନଙ୍କ ନାମ ଉଲ୍ଲେଖନୀୟ । ଆଣ୍ଟିସାଇକୋଟିକ ଔଷଧ ଚିକିତ୍ସା ବନ୍ଦ କରିବା ପରେ ମଧ୍ୟ ଏହି ରୋଗ ହୋଇପାରେ । ଏହାର କାର୍ଯ୍ୟବିଧରେ ଡୋପାମିନର ଭୂମିକା ଥିବା ବିଶ୍ୱାସ କରାଯାଏ । ଲକ୍ଷଣ ଅନୁସାରେ ରୋଗ ନିର୍ଣ୍ଣୟ କରିହୁଏ । ରେସ୍ଟଲେସ ଲେଗ ସିଣ୍ଡ୍ରୋମ   ଭଳି ନିଦ୍ରା ସାଥିରେ ଏହାର ସମ୍ପର୍କ ନଥାଏ । ସ୍ୱଳ୍ପ ସଙ୍କଟ କାରକ ଆଣ୍ଟିସାଇକୋଟିକ ଔଷଧ ବଦଳେଇ ଦିଆଯାଇପାରେ । ଡାଇଫେନହାଇଡ୍ରାମିନ, ଟ୍ରାଜୋଡନ  , ବେଞ୍ଜଟ୍ରୋପିନ  , ମିର୍ତଜାପିନ  , ବିଟା ବ୍ଲକର   ଭଳି ଔଷଧ ଗୁଡ଼ିକ ଉପକାରୀ ହେବାର ପ୍ରମାଣ ମିଳୁଛି । ଜୀବସାର ବି୬  ( 6) ବା ଲୌହ ଅଂଶର ଅଭାବର ଚିକିତ୍ସା କଲେ ଉପକାର ମିଳେ  । ଆଣ୍ଟିସାଇକୋଟିକ   ଔଷଧ ବ୍ୟବ‌ହାର କରୁଥିବା ଲୋକଙ୍କ ମଧ୍ୟରୁ ଅଧା ଲୋକଙ୍କର ଏହି ରୋଗ ହୁଏ । ଲାଡିସ୍ଲାଭ ହାସ୍କୋଭେକ   ସନ ୧୯୦୧ରେ ପ୍ରଥମେ ଏହି ରୋଗର ବର୍ଣ୍ଣନା କରିଥିଲେ ।
ହଟିଆ ଭାରତୀୟ ରାଜ୍ୟ ଝାଡ଼ଖଣ୍ଡର ରାଁଚୀ ଜିଲ୍ଲାର ଏକ ସହର । ଏଠାରେ ଏକ ମୁଖ୍ୟ ରେଳ ଜଙ୍କସନ ଥିବା ସହ  " "  ନାମକ ଧାତବୀୟ ଇଂଜିନିଯରିଂ ପାଇଁ ଏକ ମୁଖ୍ୟ ପ୍ରତିଷ୍ଠାନ ରହିଛି । ଏହା ରାଜ୍ୟ ରାଜଧାନୀ ରାଁଚୀ ସହର ର ଏକ ସହର ତାଳି ଭାବରେ ରହିଥିଲା । ସାଂପ୍ରତିକ ଏହା ଏକ ନିଜସ୍ୱ ଶିଳ୍ପ ତଥା ବାଣିଜ୍ୟ ସହର ଭାବେ ଗଢ଼ି ଉଠୁଛି । ଏଠାରେ ନୂତନ ବାସଗୃହ ପ୍ରକଳ୍ପ ମାନ ନିର୍ମିତ ହେଇ ଜନସଂଖ୍ୟାରେ ବୃଦ୍ଧି ଘଟିଚାଲିଛି । ଏଠାରେ , ବ୍ଯତୀତ ଭାରତର ଏକ ସର୍ବବୃହତ ଇଂଜିନିଯରିଂ ନିର୍ମାଣ କର୍ପୋରାସନ ରହିଛି । ଭୌଗୋଳିକ ଅବସ୍ଥିତି ହାତିଆର ଭୌଗୋଳିକ ଅବସ୍ଥିତି 23.30  85.30  . ଓ ଏହା ସମୁଦ୍ରପତ୍ତାନଠାରୁ 2,103 ଫୁଟ ଉପରେ ରହିଛି । ଯାତାୟତ ପୂର୍ବ ଭାରତରେ ହଟିଆ ରେଳ ଷ୍ଟେସନ ଏକ ମୁଖ୍ୟ ଯାତାୟତ ଅଞ୍ଚଳ । ଏଠାକୁ ଦେଶର ଅନେକ ଅଞ୍ଚଳରୁ ରେଳ ଯୋଗାଯୋଗ ସହ ଅନେକ ଟ୍ରେନ ପାଇଁ ଏହା ଟର୍ମିନାଲ ଭାବରେ ବ୍ୟବହାର ହୁଏ ।
ପାରମିତା ଶତପଥୀ  (ଜନ୍ମ: ୩୦ ଅଗଷ୍ଟ ୧୯୬୫) ଜଣେ ଓଡ଼ିଆ କ୍ଷୁଦ୍ରଗଳ୍ପ ଲେଖିକା ଓ ଔପନ୍ୟାସିକା  । ତାଙ୍କ ମାତା ପ୍ରତିଭା ଶତପଥୀ ଜଣେ ଆଧୁନିକ ଓଡ଼ିଆ କବି ଓ ପିତା ନିତ୍ୟାନନ୍ଦ ଶତପଥୀ ଜଣେ ସାହିତ୍ୟ ସମାଲୋଚକ । ୧୯୮୯ ମସିହାରେ ଭାରତୀୟ ରାଜସ୍ୱ ସେବାରେ ଯୋଗ ଦେଇଥିବା ପାରମିତା ଆୟକର ବିଭାଗରେ କମିଶନର ଭାବେ କାର୍ଯ୍ୟରତ ଅଛନ୍ତି । ପାରମିତା ଶତପଥୀଙ୍କ ପ୍ରଥମ କ୍ଷୁଦ୍ରଗଳ୍ପ ୧୯୮୫ରେ ଓଡ଼ିଆ ପତ୍ରିକା ଝଙ୍କାରରେ ପ୍ରକାଶ ପାଇଥିଲା । ପରେ ପରେ ତାଙ୍କର ଅନେକ ଲେଖା ପ୍ରକାଶ ପାଇଲା । ତାଙ୍କର ଅନେକ ଗଳ୍ପ ଅନ୍ୟାନ୍ୟ ଭାରତୀୟ ଭାଷା ଯଥା ତେଲୁଗୁ, ହିନ୍ଦୀ, ଇଂରାଜୀ, ବଙ୍ଗାଳୀ ଆଦି ଭାଷାରେ ଅନୁବାଦିତ ହୋଇ ପ୍ରଶଂସିତ ହୋଇଛି ।  'ପ୍ରାପ୍ତି' ର ଭିସିଡି ଅଗଷ୍ଟ ୨୦୧୫ରେ ମୁକ୍ତିଲାଭ କରିଥିଲା । କବି ପ୍ରତିଭା ଶତପଥୀ ଏବଂ ପ୍ରାବନ୍ଧିକ ନିତ୍ୟାନନ୍ଦ ଶତପଥୀଙ୍କ ଝିଅ ପାରମିତାଙ୍କ ଜନ୍ମ ହୋଇଥିଲା ୩୦ ଅଗଷ୍ଟ ୧୯୬୫ରେ । ବାପା ମାଙ୍କ ପ୍ରଭାବରେ ପିଲାଟିଦିନରୁ ସେ ସାହିତ୍ୟ ପ୍ରତି ଆକର୍ଷିତ ହୋଇଥିଲେ ଓ ପ୍ରଚୁର ପଢ଼ାପଢ଼ି କରୁଥିଲେ । ୧୯୮୯ରେ ଭାରତୀୟ ରାଜସ୍ୱ ସେବାରେ କୃତକାର୍ଯ୍ୟ ହୋଇଥିବା ପାରମିତା ଶତପଥୀ ଅଧୁନା ଆୟକର ବିଭାଗର କମିସନର ପଦବୀରେ କାର୍ଯ୍ୟରତ । ତାଙ୍କର ପ୍ରଥମ ଗଳ୍ପ  'ତାଙ୍କ ସହ ସବୁ ଦିନ'  ୧୯୮୫ ମସିହାରେ  'ଝଙ୍କାର'  ପତ୍ରିକାରେ ପ୍ରକାଶିତ ହୋଇଥିଲା । ଶିକ୍ଷା ସେ ୧୯୮୪ ଓ ୧୯୮୬ ମସିହାରେ ଉତ୍କଳ ବିଶ୍ୱବିଦ୍ୟାଳୟର ସ୍ନାତକ ଓ ସ୍ନାତକୋତ୍ତର ଅର୍ଥନୀତିରେ ପ୍ରଥମ ସ୍ଥାନ ଅଧିକାର କରି ଚାରିଗୋଟି ସ୍ୱର୍ଣ୍ଣପଦକ ପାଇଥିଲେ । ୧୯୮୮ରେ ଜେ.ଏନ୍.ୟୁ. ଦିଲ୍ଲୀରେ ଏମ୍.ଫିଲ୍. ପଢୁଥିବା ସମୟରେ ଭାରତୀୟ ରାଜସ୍ୱ ସେବାରେ ଉତ୍ତୀର୍ଣ୍ଣ ହୋଇଥିଲେ । ସାହିତ୍ୟ ଜୀବନୀ ପାରମିତା ଶତପଥୀଙ୍କ ଗଳ୍ପରେ ସ୍ତ୍ରୀ-ପୁରୁଷର ସମ୍ପର୍କର ସୂକ୍ଷ୍ମତା-ଜଟିଳତା, ନାରୀ ମୁକ୍ତିର ସନ୍ଧାନ ତଥା ସାମାଜିକ ବାଧା-ବନ୍ଧନକୁ ନେଇ ନାରୀର ପ୍ରଶ୍ନ, ବିଦ୍ରୋହ ଓ ପ୍ରତିବାଦ ସ୍ପଷ୍ଟ । ସହରୀ ଜୀବନର ସଂଶୟ, ଅବିଶ୍ୱାସ, ନିର୍ମମତା ଓ ଅସ୍ୱାଭାବିକତା ସହିତ ଉଚ୍ଚ ବର୍ଗର ଲୋକଙ୍କ କଥା ମଧ୍ୟ ରହିଥାଏ ଭିନ୍ନ ଢଙ୍ଗରେ । ଜଣେ ସୃଜନଶୀଳ ଲେଖକ ସମାଜ ସଂସ୍କାରକ ପରି ସମାଜରେ ଆଖିଦୃଶିଆ ପରିବର୍ତ୍ତନ ଆଣିପାରିବ ନାହିଁ, କିନ୍ତୁ ମଣିଷର ଚେତନା ଓ ମାନସିକତାକୁ ଅନେକ ଭାବରେ ପ୍ରଭାବିତ କରିପାରିବ । ହଠାତ୍ ଆଖିକୁ ଦିଶୁ ନ ଥିବା ଅଥଚ ହୃଦୟର କୌଣସି କୋଣରେ ଦବି ରହିଥିବା ସମ୍ବେଦନା ସହ ତାକୁ ପରିଚିତ କରାଇପାରିବ । ଲେଖା ମାଧ୍ୟମରେ ସମାଜର ପରିବର୍ତ୍ତନ ପ୍ରସଙ୍ଗରେ ଏକଥା କହନ୍ତି ଶତପଥୀ । ରଚନାବଳୀ ପାରମିତାଙ୍କ ରଚିତ ଗଳ୍ପଗୁଡ଼ିକ ହିନ୍ଦୀ, ଇଂରାଜୀ, ବଙ୍ଗଳା, ତେଲୁଗୁ, ମରାଠୀ, ଗୁଜରାଟୀ ଭାଷାରେ ଅନୁବାଦ ହୋଇଛି । ସମକାଳୀନ ଭାରତୀୟ ସାହିତ୍ୟ, ହଂସ, ଅକ୍ଷର, ନୟା ଜ୍ଞାନୋଦୟ, ସାକ୍ଷାତକାର, ଇଣ୍ଡିଆନ୍ ଲିଟରେଚର, ମ୍ୟୁସ୍ ଇଣ୍ଡିଆ ଆଦି ଜାତୀୟ ସ୍ତରର ସାହିତ୍ୟ ପତ୍ରିକାମାନଙ୍କରେ ପାରମିତାଙ୍କ ଗଳ୍ପ ସ୍ଥାନୀତ ହୋଇଛି ।
ଲାଲଗୁଡି ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ତିରୁଚିରପ୍ପଲ୍ଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲାଲଗୁଡି ୧୦.୮୭୦୭ ଉତ୍ତର ଅକ୍ଷାଂଶ ଓ ୭୮.୮୨୦୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲାଲଗୁଡି ସହରର ମୋଟ ଜନସଂଖ୍ୟା ୨୧୨୦୪ ଅଟେ । ସେଥି ମଧ୍ୟରୁ ୪୯.୯୮% ଜଣ ପରୁଷ ହୋଇଥିବା ବେଳେ ୫୦.୦୨% ଜଣ ନାରୀ ଅଟନ୍ତି । ଲାଲଗୁଡିର ସାକ୍ଷରତା ହାର ୮୦.୭୨% ଅଟେ । ଏହା ଜାତୀୟ ହାରଠାରୁ -୧୫.୮୮% ପ୍ରତିଶତ କମ ଅଟେ । ସେଥିରୁ ୪୨.୮୬% ପ୍ରତିଶତ ପୁରୁଷ ଓ ୩୭.୮୭% ନାରୀ ଅଟନ୍ତି । ୯.୫୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ଲାଲଗୁଡିର ସରକାରୀ ଭାଷା ଅଟେ ।
ଆନବିସେଟିଅ  ( : ; - - - - - ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ହ୍ୱାୱେଇ ଟେକ୍ନୋଲୋଜିସ୍  (ଫିନୟିନ୍: ), ହେଉଛି ଏକ ଚାଇନାର ବହୁରାଷ୍ଟ୍ରୀୟ ନେଟୱାର୍କିଂ ଏବଂ ଟେଲିଯୋଗାଯୋଗ ଉତ୍ପାଦନ ଏବଂ ସେବା ପ୍ରଦାନକାରୀ ଯାହାକ୍ୱାଣ୍ଟୁଙ୍ଗ ପ୍ରଦେଶର ଶେଞ୍ଚେନରେ ମୁଖ୍ୟାଳୟ ଅଟେ  । ୨୦୧୨ରେ ଏରିକ୍ସନକୁ ପଛରେ ପକାଇ ବିଶ୍ୱର ସର୍ବବୃହତ ଟେଲିଯୋଗାଯୋଗ ସାନ୍ସ ଉପକରଣ ନିର୍ମାତା ହୋଇପାରିଥିଲା । ଏହା ୧୯୮୭ରେ ଚୀନର ପୂର୍ବତନ ସାମରିକ ଅଧିକାରୀ ରେନ୍ ଝେଙ୍ଗଫେଇଙ୍କ ହାତ ଧରି ସ୍ଥାପିତ ହୋଇଥିଲା । ପ୍ରାରମ୍ଭରେ ହ୍ୱାୱେଇ କେବଳ ଫୋନ୍ ସୁଇଚ୍ କରିଥିଲେ, କିନ୍ତୁ ବ୍ୟବସାୟ ବଢିବା ସହିତ ଏହା ଟେଲିଯୋଗାଯୋଗ ନେଟୱାର୍କ ନିର୍ମାଣ କରିବା ଆରମ୍ଭ କଲା, କାର୍ଯ୍ୟକ୍ଷମ ଏବଂ ପରାମର୍ଶ ସେବା ପ୍ରଦାନ କଲା ଏବଂ ଚୀନ ଭିତରେ ଏବଂ ବାହାରେ ସାମଗ୍ରୀ ଯୋଗାଇଲା । ସେପ୍ଟେମ୍ବର 2015 ଅନୁଯାୟୀ, ହୁହ୍ୱାୱେଇ 170,000 ମାନବ ସମ୍ବଳ ନିୟୋଜିତ କରିଥିଲା, ଯେଉଁମାନଙ୍କ ମଧ୍ୟରୁ ପ୍ରାୟ 76,000 ଗବେଷଣା ଏବଂ ବିକାଶ ବିଭାଗରେ କାର୍ଯ୍ୟ କରିଥିଲେ । ହ୍ୱାୱେଇ ଶବ୍ଦସିଧାସଳଖ କମ୍ପାନୀର ଚାଇନା ନାମରୁ ଅନୁବାଦ କରାଯାଇଛି  ହ୍ୱା ଶବ୍ଦର ଅର୍ଥ ଫୁଲ; ତେଣୁ ହ୍ୱାୱେଇ କମ୍ପାନୀ ଲୋଗୋରେ ଫୁଲର ଚିତ୍ର ଅଛି । ୱେଇ ଶବ୍ଦର ଅର୍ଥ ହେଉଛି କାର୍ଯ୍ୟ କିମ୍ବା ସଫଳତା । କମ୍ପାନୀର ନାମ ମାଣ୍ଡାରିନ୍ରେ ଉଚ୍ଚାରଣ ହେଉଛି  'ହ୍ୱାୱେଇ' ।
ବରାହଗିରି ଭେଙ୍କଟଗିରି  (୧୦ ଅଗଷ୍ଟ ୧୮୯୪-୨୩ ଜୁନ ୧୯୮୦), ସାଧାରଣରେ ଭି. ଭି. ଗିରି ନାମରେ ପରିଚିତ, ଭାରତର ୪ର୍ଥ ରାଷ୍ଟ୍ରପତି ଭାବରେ ୨୪ ଅଗଷ୍ଟ ୧୯୬୯ରୁ ୨୩ ଅଗଷ୍ଟ ୧୯୭୪ଯାଏଁ କାମ କରିଥିଲେ  । ବର୍ତ୍ତମାନ ଭାରତୀୟ ଶ୍ରମିକଙ୍କୁ ଯାହାକିଛି ଅଧିକାର ମିଳିଛି, ତାହା କେବଳ ସମ୍ଭବ ହୋଇପାରିଛି ଭି.ଭି.ଗିରିଙ୍କ ପାଇଁ । ଦେଶ ନିର୍ମାଣରେ ଶ୍ରମିକଙ୍କ ଭୂମିକା ମୂଖ୍ୟ ବୋଲି ପ୍ରମାଣ କରିବାକୁ ଯାଇ ଶ୍ରମିକଙ୍କ ସ୍ୱାର୍ଥ ପାଇଁ ସେ ବିଭିନ୍ନ ସମୟରେ ବିଦ୍ରୋହ କରିଥିଲେ । ପ୍ରାରମ୍ଭିକ ଜୀବନ ସେ ଓଡ଼ିଶାର ବ୍ରହ୍ମପୁରଠାରେ ଏକ ତେଲୁଗୁ ପରିବାରରେ ବରାହଗିରି ଭେଙ୍କଟ ଯୋଗିଆଙ୍କଠାରୁ ଜନ୍ମ ନେଇଥିଲେ । ତାଙ୍କର ଜନ୍ମ କାଳରେ ଏହା ଗଞ୍ଜାମ ଗଡ଼ଜାତ ଅଧୀନରେ ଥିଲା । ପିତା ବରାହଗିରି ଭେଙ୍କଟ ଯୋଗାୟ ପନ୍ତଲି ଜଣେ ଖ୍ୟାତନାମା ଆଇନଜୀବୀ ଥିଲେ। ତାଙ୍କ ସ୍କୁଲ ଶିକ୍ଷା, ସେ ବ୍ରହ୍ମପୁରରେ ଶେଷ କରିଥିଲେ।ଅଳ୍ପ ବୟସରେ ସେ ସରସ୍ୱତୀ ବାଈଙ୍କୁ ବିବାହ କରିଥିଲେ। ପରେ ଉଚ୍ଚଶିକ୍ଷା ପାଇଁ ୧୯୧୩ରେ ସେ ୟୁନିଭର୍ସିଟି ଅଫ୍ ଡ଼ବଲିନ୍କୁ ଯାଇଥିଲେ କିନ୍ତୁ ସେଠାରେ ସେ ଆଇନ ଡିଗ୍ରୀ ଶେଷ କରିପାରିନଥିଲେ। ସିନ୍ ଫେନ୍ ଆନ୍ଦୋଳନରେ ଯୋଗ ଦେବାରୁ ତାଙ୍କୁ ଆୟାରଲ୍ୟାଣ୍ଡରୁ ବିଦା କରାଯାଇଥିଲା। ଭାରତ ଫେରି ସେ ୧୯୨୨ରେ ବିଭିନ୍ନ ଶ୍ରମିକ ସଂଗଠନର ନେତୃତ୍ୱ ନେଲେ। ଫଳ ସ୍ୱରୂପ ୧୯୨୬ ଓ୧୯୪୨ରେ ଅଲ୍ ଇଣ୍ଡିଆ ଟ୍ରେଡ ୟୁନିଅନ କଂଗ୍ରେସର ସେ ଦୁଇଥର ସଭାପତି ହୋଇଥିଲେ। ରାଜନୀତି ୧୯୩୬ ପ୍ରତ୍ୟେକ୍ଷ ରାଜନୀତିରେ ଯୋଗଦେଇ ମାଡ୍ରାସ ପ୍ରେସିଡେନ୍ସିରେ ଯୋଗଦେଇ, ସେ ଶ୍ରମ ଓ ଶିଳ୍ପ ମନ୍ତ୍ରଣାଳୟ ଦାୟିତ୍ୱ ବହନ କରିଥିଲେ। ଦେଶ ସ୍ୱାଧୀନ ହେବାପରେ ଭାରତର ହାଇକମିଶନର ଭାବେ ତାଙ୍କୁ ସିଂହଳ ପଠାଯାଇଥିଲା। ସେଠାରେ କର୍ଯ୍ୟକାଳ ଶେଷପରେ ଭାରତ ଫେରି ସେ ୧୯୫୨ ସାଧାରଣ ନିର୍ବାଚନରେ ପ୍ରତିଦ୍ୱନ୍ଦ୍ୱିତା କରି ବିଜୟୀ ହୋଇଥିଲେ। ପ୍ରଥମ ଲୋକ ସଭାକୁ ନିର୍ବାଚିତ ହେବାପରେ ତାଙ୍କୁ ଶ୍ରମ ମନ୍ତ୍ରଣାଳୟର କ୍ୟାବିନେଟ ଦାୟିତ୍ୱ ଅର୍ପଣ କରାଯାଇଥିଲା। ଏହା ପରେ ସେ ୧୯୫୭ରୁ ୧୯୬୭ ପର୍ଯ୍ୟନ୍ତ ବିଭିନ୍ନ ରାଜ୍ୟର ରାଜ୍ୟପାଳ ଭାବେ କାର୍ଯ୍ୟ ତୁଲାଇଥିଲେ। ୧୯୬୯ରେ ରାଷ୍ଟ୍ରପତି ଥିବା ଅବସ୍ତାରେ ଜାକିର ହୁସେନଙ୍କ ପରଲୋକ ହେବାରୁ ତାଙ୍କୁ କାର୍ଯ୍ୟକାରୀ ରାଷ୍ଟ୍ରପତି ଭାବେ ବଛାଯାଇଥିଲା।ପରେ ସେ ରାଷ୍ଟ୍ରପତି ନିର୍ବାଚନରେ ଜିତି ଦେଶର ୪ର୍ଥ ରାଷ୍ଟ୍ରପତି ହୋଇଥିଲେ । ପୁରସ୍କାର ଓ ସମ୍ମାନ ୧୯୭୫ ମସିହାରେ ତାଙ୍କୁ ଭାରତ ରତ୍ନ ପ୍ରଦାନ କରାଯାଇଛି। ଶ୍ରମିକଙ୍କ ସମସ୍ୟା , ଗବେଷଣା, ଶିକ୍ଷା ଏବଂ ପରାମର୍ଶ ଲାଗି ସ୍ଥାପନ କରାଯାଇଥିବା ସ୍ୱଂୟଶାସିତ ଅନୁଷ୍ଠାନକୁ ୧୯୯୫ରେ ଭି.ଭି.ଗିରି ନ୍ୟାଶନାଲ ଲେବର ଇନଷ୍ଟିଚ୍ୟୁଟ ନାମରେ ନାମିତ କରାଯାଇଛି। ୧୯୮୦ ମସିହାରେ ୮୫ ବର୍ଷ ବୟସରେ ମାଡ୍ରାସରେ ଶେଷ ନିଶ୍ୱାସ ତ୍ୟାଗ କରିଥିଲେ।
ଗଙ୍ଗୋତ୍ରୀ, ଲଣ୍ଡନସ୍ଥିତ ଭକ୍ତିବେଦାନ୍ତ ମାନରଠାରେ ଥିବା ଏକ ଗାଈ ଥିଲା । ଏହାକୁ ଡିସେନ୍ୱାର 2007 ମସିହାରେ ଇଂଲଣ୍ଡର ରୟାଲ ଷୋସାଇଟି ଫର ପ୍ରିଭେନସନ ଓଫ କୃଏଲିଟି ଟୁ ଆନିମାଲ  ( ଆରଏସପିସିଏ) ସଂଗଠନ ତରଫରୁ ଦୟାମୃତ୍ୟୁ ନାମରେ ବିଷ ଦେଇ ମାରିଦିଆ ଯାଇଥିଲା  ।ଏହା ଇଂଲଣ୍ଡରେ ଥିବା ହିନ୍ଦୁ ସମାଜରେ ଗଭୀର କ୍ଷ୍ଯୋଭ ତଥା ପ୍ରବଳ ପ୍ରତିବାଦରୁ ସୂତ୍ରପାତ କରିଥିଲା । ହିନ୍ଦୁ ଧର୍ମର ପବିତ୍ର ଗୋରୁ ମାନଙ୍କୁ ଅତ୍ୟାଚାରମୂଳକ ଭ୍ୟବହାରର ପ୍ରବଳର ପ୍ରତିବାଦ କରିଥିଲେ ଓ ଏହା ଭାରତୀୟ ହିନ୍ଦୁ ଓ ଇଂଲଦ୍ନ୍ଦ ସରକାରଙ୍କ ନାଢ୍ୟରେ ଏକ କାଟୁ ପ୍ରସଙ୍ଗ ହେଇ ଅଙକେକ କାଳ ଯାଏ ରହିଆସିଥିଲା । ହତ୍ୟା ଗଙ୍ଗୋତ୍ରୀ 2007 ମସିହାରେ ଗଙ୍ଗୋତ୍ରୀ ଭକ୍ତିବେଦାନ୍ତ ମଣ୍ଡିତରରେ ଟିଣା । ରିପୋଟ ଅନୁସାରେ ତାହାର କିଛି ପ୍ରକାର ଗୁରୁତର ବ୍ୟାଧି ହେଇନଥିଲା କେବଳ ମାତ୍ର ତାହାର ପଛନ ଜଙ୍ଘ ଆଘାତ ପ୍ରାପ୍ତ ହେଇଥିବାରୁ ସେ ଥିବା ହେଇପାରୁନଥିଲା । ତାକୁ ମଣ୍ଡିତର କର୍ମଚାରୀମାନେ ଉତ୍ତମ ଯତ୍ନ ନାଉଥିଲେ ଓ ପଶୁ ଡାକ୍ତର ନିଯୁକ୍ତ କରି ତାହାର ଚିକିସ୍ଥା କରାଯାଉଥିଲା । ମଦିତ ପରସରଟି ଗର୍ଜ ହାରିସନଙ୍କଦ୍ୱାରା ଦାନ କରାଯାଇଥିଲା । ହାରିସନ ନିଜେ ଏକ ଗୋ ପାଳନ କେନ୍ଦ୍ର କରିଥିଲେ ଯେଉଁଠାରେ ରୁଗ୍ଣ ଓ ବ୍ୟାଧିଗ୍ରସ୍ତ ଗୋରୁ ଜାତୀୟ ପଶୁଙ୍କୁ ରଖାଯାଇ ତାଙ୍କର ପ୍ରକୃତିକ ଉପାୟରେ ମୃତ୍ୟୁ ଘଟିବା ଯାଏ ରଖିବାର ଅନୁଷ୍ଠାନ ଧାର୍ମିକ ଅନୁଷ୍ଠାନ ନ୍ହାନରେ ଖୋଲିଥିଲେ ।ତେବେ ଆରଏସପିସିଏ କରତୃପକ୍ଷୀ ଆସି ଗୁରୁ ଟିକୁ ବ୍ୟାଧିଗ୍ରସ୍ତ ଓ ଭଲ ହେବାର ସମ୍ଭାବନା ନଥିବା କଥା ଉଲ୍ଲେଖ କରି ତାକୁକରୁଅନ ମୂଳକ ମୃତ୍ୟୁ ଦେଇ ଉଦ୍ଧହର କରିଦେବାକୁ ତାକୁ ଇଂଜେକସନ ଦେଇ ମୃତ୍ୟୁ ବରଣ କରେଇଥିଲେ । ସେମାନେ ସେତେବେଳେ ସେହି ଗୋରୁକୁ ନିଯମିତ ଚିକିସ୍ଥା କରୁଥିବା ଚିକିଷ୍ଟକଙ୍କ ମତ ମଧ୍ୟ ନେଲେ ନାହି । ସେମାନେ ପରେ ଅନନ୍ୟ ଚିକିଷ୍ଟକଙ୍କ ମତ ନେଇଥିବାର ଦାବି କରିଥିଲେ । ପ୍ରତିବାଦ ଓ ଆଇନ ଗତ ପଦକ୍ଷେପ ମଦିର ତରଫରୁ ଆଇନ ଗତ ପଦକ୍ଷ୍ଯେପ ମଧ୍ୟ ନିଆଯିବାର ନିଷ୍ପତ୍ତି ହେଇଥିଲା । ପରେ ବିଏଚଏଲ ବିଚାରରେ ଗାଈକୁ ହଟା କରିଦେଇଥିବାର ନିଷ୍ପତ୍ତି ହେଇଥିଲା । ଓ ଗାଈକୁ ମାରିଦେବାର କଉଣଶି ଯଥାର୍ଥତା ନଥିବା ଜଣ ଯାଇଥିଲା । ଏହା ପରେ ଇଂଲଣ୍ଡର ବିଭିନ୍ନ ଅଞ୍ଚଳରେ ହିନ୍ଦୁ ସମର୍ଥକଙ୍କଦ୍ୱାରା ବିକ୍ଷୋଭ ପ୍ରଦର୍ଶନ ହେଇଥିଲା । . ଆରଏସପିସିଏଦ୍ୱାରା କ୍ଷ୍ୟମା ପ୍ରାର୍ଥନା ଡିସେମ୍ବର 2008ରେ କରତୃପକ୍ଷ ଏହି ଘଟନାରେ ଗଙ୍ଗୋତ୍ରୀ ହତ୍ୟା ପାଇଁ ଜର ହୁଳ ସ୍ୱୀକାର କରିଥିଲେ ଓ ସର୍ବସାଧାରଣରେ କ୍ଷ୍ୟମା ପ୍ରାର୍ଥନା କରିଥିଲେ । ସେମାନେ ମିଳାମିଶାର ନିଦର୍ଶନ ରୂପେ ଏକ ଗର୍ଭବତୀ ଗୋଦାନ ମଧ୍ୟ କରିଥିଲେ ।
ପେରୋନି ରୋଗ ହେଉଛି ଏଭଳି ଏକ ରୋଗ ଯେଉଁଥିରେ ଲିଙ୍ଗର ଚର୍ମ ତଳେ ଦାଗ ତନ୍ତୁ ସୃଷ୍ଟି ହୁଏ । ଏହାର ଲକ୍ଷଣ ଲିଙ୍ଗର ଗୋଟିଏ ପାର୍ଶ୍ୱରେ ଏକ କଠିନ ମୁଣ୍ଡା, ଏକ ଅସ୍ୱାଭାବିକ ବକ୍ରତା, ଯନ୍ତ୍ରଣାଦାୟକ ଇରେକ୍ସନ୍ କିମ୍ବା ଯୌନ ଅସୁବିଧା ହୋଇପାରେ । ରୋଗ ଜଟିଳ ହେଲେ ପୌରୁଷ ଅସାମର୍ଥ୍ୟ ଏବଂ ଅବସାଦ ହୋଇପାରେ । ଏହାର କାରଣ ସ୍ପଷ୍ଟ ହୋଇନାହିଁ । ଲିଙ୍ଗରେ ସାମାନ୍ୟ ଆଘାତ, ସଂଯୋଗକାରୀ ତନ୍ତୁ ରୋଗ, ଅଟୋଇମ୍ୟୁନ ଡିଜିଜ, ପାରିବାରିକ ଇତିହାସ, ମଧୁମେହ, ଧୂମପାନ ଏବଂ ପ୍ରୋଷ୍ଟେଟ୍ କର୍କଟ ଇତ୍ୟାଦି ଏହି ରୋଗର ସଙ୍କଟ ସୃଷ୍ଟି କରିପାରେ । ଏହା ଯୌନ କ୍ରିୟା ସଞ୍ଚାରିତ ରୋଗ ସମୂହ ସହିତ ଜଡିତ ନୁହେଁ ଏବଂ ଏହା କର୍କଟ ରୋଗ ମଧ୍ୟ ନୁହେଁ । ଅନ୍ତର୍ନିହିତ କ୍ରିୟାବିଧିରେ ଟ୍ୟୁନିକା ଆଲବୁଗିନିଆ ପ୍ରଦାହ ଏବଂ ଫାଇବ୍ରୋସିସ୍ ହୋଇଥାଏ । ପରୀକ୍ଷା ଉପରେ ଏହି ରୋଗ ନିର୍ଣ୍ଣୟ ଆଧାରିତ ହୁଏ । ଚିକିତ୍ସାର ଆବଶ୍ୟକତା ଲକ୍ଷଣର ଉପସ୍ଥିତି ଉପରେ ନିର୍ଭର କରେ । ଏହାର ଚିକିତ୍ସା ମଧ୍ୟରେ ଆଶ୍ୱାସନା, କୋଲାଜେନେଜ୍ କିମ୍ବା ଭେରାପାମିଲ ଇଞ୍ଜେକ୍ସନ ଓ ଅସ୍ତ୍ରୋପଚାର ହୋଇପାରେ । ଗ୍ରାଫ୍ଟିଙ୍ଗ୍, ପ୍ଲିକେସନ୍ ଏବଂ ଲିଙ୍ଗ ପ୍ରତିରୋପଣ ଭଳି ବିଭିନ୍ନ ଅସ୍ତ୍ରୋପଚାର କରାଯାଇପାରେ । ଅଧିକାଂଶ ରୋଗ ସାମାନ୍ୟ ଥାଏ ଏବଂ ରକ୍ଷଣଶୀଳ ଭାବରେ ପରିଚାଳିତ ହୋଇଥାଏ । ପେରୋନି ରୋଗ ପ୍ରାୟ ୧୦% ପୁରୁଷଙ୍କୁ ପ୍ରଭାବିତ କରିଥାଏ ବୋଲି ଆକଳନ କରାଯାଇଛି । ଏହି ଅବସ୍ଥା ସାଧାରଣତଃ ୬୦ ବର୍ଷରୁ ଅଧିକ ବୟସର ଲୋକଙ୍କୁ ପ୍ରଭାବିତ କରିଥାଏ ।ଏହି ରୋଗର ବର୍ଣ୍ଣନା ଫ୍ରାନସିସ ଗୋଗୋଟ ଡି ଲା ପେରୋନି ପ୍ରଥମେ ୧୭୪୩ ମସିହାରେ କରିଥିଲେ ।
ଆଲୋସେଟ୍ରନ, ଏକ ବେପାର ନାମ ଲୋଟ୍ରୋନେକ୍ସ, ହେଉଛି ଏକ ଔଷଧ ଯାହା ମହିଳାମାନଙ୍କଠାରେ ଇରିଟେବ୍ଲ ବାୱେଲ ସିଣ୍ଡ୍ରୋମ  (ଆଇବିଏସ୍) ଜନିତ ତରଳ ଝାଡ଼ାର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା କେବଳ ଗୁରୁତର ରୋଗରେ ବ୍ୟବହୃତ ହେବା ଉଚିତ, ଯାହା ଅନ୍ୟାନ୍ୟରେ ଚିକିତ୍ସାରେ ଉପଶମ ହୋଇପାରିବେ ନାହିଁ। ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ପେଟ ଯନ୍ତ୍ରଣା ଏବଂ ଅଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନ୍ତନଳୀ ଅବରୋଧ ଏବଂ ଇସକେମିକ୍ କୋଲାଇଟିସ୍ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ୫-ଏଚଟି<  " " >୨</ >  5- <  " " >3 </ > ରିସେପ୍ଟର ବ୍ଲକର୍ । ୧୯୮୭ ମସିହାରେ ଆଲୋସେଟ୍ରନ୍ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୯୦ ଦଶକରେ ଡାକ୍ତରୀ ବ୍ୟବହାରରେ ଆସିଥିଲା । କୋଷ୍ଠକାଠିନ୍ୟ କାରଣରୁ ଏହା ୨୦୦୦ରେ ସାମୟିକ ଭାବରେ ପ୍ରତ୍ୟାହାର କରାଯାଇଥିଲା କିନ୍ତୁ ୨୦୦୨ରେ ପୁନଃ ଉତ୍ପାଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ମାସକୁ ୨୦୨୨ ସୁଦ୍ଧା ପ୍ରାୟ ୨୪୦ ଡଲାର ଖର୍ଚ୍ଚ ହୋଇଥାଏ ।
୧୯୪୬   ଗ୍ରେଗୋରି ପାଞ୍ଜି ଅନୁସାରେ ମଙ୍ଗଳବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1946 ବର୍ଷ, 2 ଶହସ୍ରାବ୍ଦର 946 ବର୍ଷ, 20 ଶତାବ୍ଦୀର 46 ବର୍ଷ, ଏବଂ ୧୯୪୦ ଦଶକର 7 ବର୍ଷ ଥିଲା ।
ମଦ୍ୟପାନ କିଟୋଏସିଡୋସିସ  (ଇଂରାଜୀ ଭାଷାରେ / ) ହେଉଛି ଏକ ନିର୍ଦ୍ଦିଷ୍ଟ ଲକ୍ଷଣ ସମୂହ ଯାହା ମଦ୍ୟପାନ‌କାରୀଙ୍କର ଚୟାପଚୟ ବା ମେଟାବୋଲିକ ସ୍ଥିତି ହୋଇପାରେ  । ଏହାର ଲକ୍ଷଣ ମଧ୍ୟରେ ପେଟ ଯନ୍ତ୍ରଣା, ବାନ୍ତି, ଉତ୍ତେଜନା, ଦ୍ରୁତ ଶ୍ୱାସକ୍ରିୟା ହାର ଏବଂ ଏକ ନିର୍ଦ୍ଦିଷ୍ଟ  "ଫଳ"  ଗନ୍ଧ ହୋଇପାରେ  ଚେତନା ସାଧାରଣତଃ ସାଧାରଣ ଅଟେ। ଏହା ଜଟିଳ ହେଲେ ହଠାତ୍ ମୃତ୍ୟୁ ହୋଇପାରେ । ଦୀର୍ଘକାଳୀନ ମଦ୍ୟପମାନଙ୍କଠାରେ ଏହି ଲକ୍ଷଣମାନ ଦେଖାଯାଏ ଏବଂ ଯେଉଁମାନେ ସାମୟିକ ଅତ୍ୟଧିକ ମଦ୍ୟପାନ କରନ୍ତି ତାଙ୍କର କମ୍ ଲକ୍ଷଣ ଦେଖାଯାଏ । ସାଧାରଣତଃ କିଛି ଦିନ ଖାଇବା କ୍ଷମତା ହ୍ରାସ ହେବା ପରେ ଏହି ଲକ୍ଷଣମାନ ଆରମ୍ଭ ହୁଏ  ଲକ୍ଷଣ ଉପରେ ଆଧାରିତ କରି ରୋଗ ନିର୍ଣ୍ଣୟ କରାଯାଏ  ରକ୍ତ ଶର୍କରା ସ୍ତର ସାଧାରଣ ଥାଏ କିମ୍ବା ସାମାନ୍ୟ ବୃଦ୍ଧି ପାଇଥାଏ  ସମାନ ଭାବରେ ଉପସ୍ଥାପିତ ଅନ୍ୟାନ୍ୟ ଅବସ୍ଥାମାନଙ୍କର ନାମ ଡାଏବେଟିକ କେଟୋଏସିଡୋସିସ ସହିତ ଇଚ୍ଚ ଆନିଅନ ଫାଙ୍କ ମେଟାବୋଲିକ ଏସିଡୋସିସ ଅନ୍ତର୍ଭୁକ୍ତ ହୋଇପାରେ । ଚିକିତ୍ସାରେ ସାଧାରଣତଃ ଶିରାଭ୍ୟନ୍ତର ସାଧାରଣ ସାଲାଇନ୍ ଏବଂ ଶିରାଭ୍ୟନ୍ତର ଚିନି ଦ୍ରବଣ ଦିଆଯାଏ  ଥାୟାମିନ ଦିଆଯାଏ ଏବଂ ମଦ୍ୟପାନ ପ୍ରତ୍ୟାହାରକୁ ରୋକିବା ପାଇଁ ପଦକ୍ଷେପ ମଧ୍ୟ ପରାମର୍ଶ ଦିଆଯାଏ । ହାଇପୋକାଲେମିଆର ଚିକିତ୍ସା ମଧ୍ୟ ଆବଶ୍ୟକ ହୋଇପାରେ । ୨୦ରୁ ୬୦ ବର୍ଷ ବୟସ୍କ ଲୋକମାନରେ ବାରମ୍ବାର ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୪୦ ମସିହାରେ ଚିହ୍ନଟ ହୋଇ ୧୯୭୧ ମସିହାରେ ନାମକରଣ ହୋଇଥିଲା ।
ଶବ୍ଦସିନ୍ଧୁ ନଟବର ଶତପଥୀ ସଂକଳିତ ଓ ୨୦୦୮ ମସିହାରେ ପ୍ରକାଶିତ ଏକ ଓଡ଼ିଆ ଅଭିଧାନ । ୧୯୫୦ ପୃଷ୍ଠା-ବିଶିଷ୍ଟ ଏହି ଅଭିଧାନର ପ୍ରଥମ ସଂସ୍କରଣ ୨୦୦୮ ମସିହାରେ ଏ. କେ. ମିଶ୍ର କଟକରେ ପ୍ରକାଶ କରିଥିଲେ । ଏଥିରେ ପ୍ରାୟ ଏକ ଲକ୍ଷ ପଚାଶ ହଜାର ଶବ୍ଦର ଅର୍ଥ, ବ୍ୟୁତ୍ପତି ଓ ବ୍ୟବହାର ଉଲ୍ଲେଖ ହୋଇଛି । ୨୦୧୫ ମସିହାରେ ଏହି ଅଭିଧାନର ଏକ ସଂଶୋଧିତ ଓ ପରିବର୍ଦ୍ଧିତ ସଂସ୍କରଣ ପ୍ରକାଶ ପାଇଥିଲା ।
ପାଳ ଛତୁର ବୈଜ୍ଞାନିକ ନାମ  (ଭୋଲ୍ୱାରିଏଲା ବୋଲବାସିଆ) ଅଟେ  । ଏହା ମୁଖ୍ୟତଃ ବର୍ଷା ଋତୁର ଆରମ୍ଭରେ ପାଳ ଗଦାରେ ଫୁଟିଥାଏ ।
ଗୋକୁଳାନନ୍ଦ ପ୍ରହରାଜ  (୭ ମଇ ୧୯୨୧ - ୨୬ ଅଗଷ୍ଟ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଗୋକୁଳାନନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ବାଙ୍କୀ ନିର୍ବାଚନ ମଣ୍ଡଳୀରୁ ତିନିଥର କାର୍ଯ୍ୟ କରିଥିଲେ । ୧୯୫୨, ୧୯୬୧ ଓ ୧୯୭୧ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍କୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୩ୟ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗୋକୁଳାନନ୍ଦ ପ୍ରହରାଜ ୧୯୨୧ ମସିହାର ମଇ ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୌରାଙ୍ଗ ସାମନ୍ତରାୟ ଏବଂ ପତ୍ନୀଙ୍କ ନାମ ରୁକୁଣାବତୀ ପ୍ରହରାଜ । ଗୋକୁଳାନନ୍ଦଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଥିଲା । ରାଜନୈତିକ ଜୀବନ ଗୋକୁଳାନନ୍ଦ ପ୍ରହରାଜ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସ, ଭାରତୀୟ ଜାତୀୟ କଂଗ୍ରେସ ଏବଂ ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ମୃତ୍ୟୁ ଗୋକୁଳାନନ୍ଦ ପ୍ରହରାଜ ୨୦୦୫ ମସିହାର ଅଗଷ୍ଟ ମାସ ୨୬ ତାରିଖ ନିଜ ଗ୍ରାମ ଗୋଳାଗଣ୍ଡରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୪ ବର୍ଷ ବୟସ ହୋଇଥିଲା । ଗୁଣବତ୍ତା: ., . ବୃତ୍ତି: ଚାଷ, ଶିକ୍ଷକତା, ଚାଷ, ଶିକ୍ଷକତା  ହବି: କବିତା ରଚନା, କ୍ରୀଡ଼ା, ସାଂସ୍କୃତିକ କାର୍ଯ୍ୟ  ଫେଭରିଟ୍ ପାସ୍: ସଙ୍କୀର୍ତାନ୍ ଏବଂ ସାମାଜିକ ସେବା  ସାହିତ୍ୟିକ କାର୍ଯ୍ୟ: ପୁସ୍ତକ  ରାଧା ରେଖା ,  ପଦ୍ମ ଘୁଞ୍ଚି ଘୁଞ୍ଚି ଗାଲା  ପୁସ୍ତକ ଏବଂ ପାଣ୍ଡୁଲିପିରେ କବିତା ପ୍ରକାଶ କରିଥିଲେ  ଅନ୍ୟାନ୍ୟ ସୂଚନା: ଛାତ୍ର ବୃତ୍ତି ସମୟରେ ଜଣେ ସ୍ୱାଧୀନତା ସଂଗ୍ରାମୀ; ଅଧ୍ୟୟନ ପରେ ସକ୍ରିୟ ରାଜନୀତିରେ ଯୋଗ ଦେଇଥିଲେ; କିସାନ୍ ସଂଗଠିତ କରି କିସାନ୍ ଆନ୍ଦୋଳନ ଆରମ୍ଭ କଲେ; ସାମାଜିକ ଅନ୍ୟାୟ ଏବଂ ଅତ୍ୟାଚାର ବିରୁଦ୍ଧରେ ସଂଗ୍ରାମ, ହରିଜନ ସମ୍ପ୍ରଦାୟ ଏବଂ ଗରିବ ଶ୍ରେଣୀର ଲୋକଙ୍କ ପାଇଁ ମୂଲ୍ୟବାନ ସେବା ପ୍ରଦାନ; ଧାର୍ମିକ ବକ୍ତବ୍ୟରେ ଗଭୀର ଭାବରେ ଆଗ୍ରହୀ
ଚତୁର ବିନୋଦ, ବ୍ରଜନାଥ ବଡ଼ଜେନାଙ୍କ ରଚିତ ଓଡ଼ିଆ ଭାଷାର ପ୍ରଥମ ଗଦ୍ୟ ସାହିତ୍ୟ । କଥାବସ୍ତୁ ଚତୁର ବିନୋଦର କଥାବସ୍ତୁ ଏହିପରି । ଥରେ ରସାଳକାଞ୍ଚନ ନାମକ ଏକ ନଗରରେ ବାସ କରୁଥିବା ଏକ ବୈଶ୍ୟକନ୍ୟା ଚଞ୍ଚଳାକ୍ଷୀ ନିଜ ସଖି ସୁହାଗୀ ସହିତ ସ୍ନାନ କରିବା ନିମନ୍ତେ ଗଲା । ସେତିକିବେଳେ ତାକୁ ସେହି ନଗରର ରାଜପୁତ୍ର ମୋହନାଙ୍ଗ ଦେଖି ପକାଇ ତାପ୍ରତି ଆକର୍ଷିତ ହୋଇପଡ଼ିଲା ଏବଂ ସୁଯୋଗ ଦେଖି ଚଞ୍ଚଳାକ୍ଷୀକୁ ଭେଟି ତା ଆଗରେ ନିଜର ମନକଥା ପ୍ରକାଶ କଲା । ଏହା ଶୁଣି, ଚଞ୍ଚଳାକ୍ଷୀର ଅନୁରୋଧରେ ସଖି ସୁହାଗୀ ରାଜପୁତ୍ରକୁ ସନ୍ଧ୍ୟା ସମୟରେ ଘରକୁ ଆସିବାପାଇଁ ଅନୁରୋଧ କଲା । ସନ୍ଧ୍ୟା ସମୟରେ ମୋହନାଙ୍ଗ ଚଞ୍ଚଳାକ୍ଷୀ ସହିତ ପ୍ରଣୟ କରିବା ଉଦ୍ଦେଶ୍ୟରେ ଆସି ତାକୁ ଗୋପନରେ ସାକ୍ଷାତ କଲା । ମୋହନାଙ୍ଗକୁ ନିଜ ଗୃହରେ ଉପସ୍ଥିତ ଦେଖି ଚଞ୍ଚଳକ୍ଷୀ ତାକୁ ସ୍ୱାଗତ କରି କହିଲା ତା ସହିତ ଅଙ୍ଗସଙ୍ଗ କରିବାପାଇଁ ସେ ସମ୍ମତା । କିନ୍ତୁ ଗଉରୀ ବ୍ରତ କରୁଥିବାଯୋଗୁଁ ସେ ସେଦିନ ରାତ୍ରି ଉଜାଗର ରହିବ । ତା ପରଦିନ ସେ ନିଜକୁ ସମର୍ପଣ କରିପାରିବ । ଚଞ୍ଚଳାକ୍ଷୀର ଅନୁରୋଧରେ ମୋହନାଙ୍ଗ ତା ସହିତ ରାତ୍ରି ଉଜାଗର ରହି ତାର ମନୋରଞ୍ଜନ ନିମନ୍ତେ ``ହାସ ବିନୋଦ, ରସ ବିନୋଦ, ନୀତି ବିନୋଦ ଓ ପ୍ରୀତି ବିନୋଦ " ନାମକ ଚାରୋଟି ଗଳ୍ପ କହିଲା । ପ୍ରକାଶନ ଓ ସଂସ୍କରଣ ସ୍ୱର୍ଗତ ଦାମୋଦର ପଟ୍ଟନାୟକଙ୍କ ସୁପୁତ୍ର ଶ୍ରୀ ସୂର୍ଯ୍ୟନାରାୟଣ ପଟ୍ଟନାୟକ ୧୯୨୨ ସାଲରେ କଟକ ପ୍ରିଣ୍ଟିଂ କୋମ୍ପାନୀ ଯନ୍ତ୍ରାଳୟରେ ଚତୁର ବିନୋଦ ପ୍ରଥମେ ପ୍ରକାଶ କରିଥିଲେ । କିନ୍ତୁ ଏହି ପୁସ୍ତକଟି ଅନେକ ଲୋକଙ୍କ ଦୃଷ୍ଟିଗୋଚର ହୋଇପାରିଲାନି । ଏହି ସଂସ୍କରଣରେ କିଛିମାତ୍ର ମୁଦ୍ରଣ ପରିପାଟୀ ନ ଥିଲା । ଏହି ମୁଦ୍ରଣର ବାଇଶି ବର୍ଷ ପରେ ରାୟ ବାହାଦୁର ଶ୍ରୀ ଚିନ୍ତାମଣି ଆଚାର୍ଯ୍ୟ ୧୯୪୪ ସାଲରେ ଚତୁର ବିନୋଦର ନୂତନ ସଂସ୍କରଣ ପ୍ରକାଶ କରିଥିଏ । ପ୍ରାଚୀ ସମିତଦ୍ୱାରା ପ୍ରକାଶିତ ଚତୁର ବିନୋଦର ମୁଖବନ୍ଧରେ ତୁଳନା କରି ଏହି ସଂସ୍କରଣଟି ପ୍ରଥମ ସଂସ୍କରଣର ପ୍ରାୟତଃ ଆକ୍ଷରିକ ନକଲ ବୋଲି କୁହାଯାଇଛି । ଏହାର ଦୁଇ ବର୍ଷ ପରେ ୧୯୪୬ ସାଲରେ ରାୟ ବାହାଦୁର ଆର୍ତ୍ତବଲ୍ଲଭ ମହାନ୍ତିଙ୍କ ପ୍ରତିଷ୍ଠିର ପ୍ରାଚୀ ସମିତିର ଗ୍ରନ୍ଥମାଳାର ୫୨ ଖଣ୍ଡ ଓ ବ୍ରଜନାଥ ଗ୍ରନ୍ଥାବଳୀର ପ୍ରଥମ ଭାଗ ଭାବେ ଛପାଯାଇଥିଲା । ଏହା ଶ୍ରୀ ସୁଧାକର ପଟ୍ଟନାୟକଙ୍କଦ୍ୱାରା ସଙ୍କଳିତ ଓ ସମ୍ପାଦିତ ହୋଇଥିଲା । ପୁସ୍ତକଟିର ମୂଲ୍ୟ ଏକଟଙ୍କା ଚାରିଅଣା ଥିଲା ଓ ପ୍ରାଚୀ ସମିତି ପକ୍ଷରୁ ଷ୍ଟୁଡେଣ୍ଟସ୍ ଷ୍ଟୋର୍ଦ୍ୱାରା ପ୍ରକାଶିତ ହୋଇଥିଲା । ଏହି ପୁସ୍ତକର ମୁଖବନ୍ଧରେ ସମ୍ପାଦକ ପୂର୍ବ ସଂସ୍କରଣଗୁଡ଼ିକରେ ଥିବା ତ୍ରୁଟି ଦେଖାଇ ସଂସ୍କରଣର ବୈଶିଷ୍ଟ୍ୟ ଦର୍ଶାଇ ବିସ୍ତାରରେ ଲେଖିଅଛନ୍ତି ।ଏହି ଗ୍ରନ୍ଥ ଖଣ୍ଡି ପ୍ରାୟ ଦୁଇଶତ ବର୍ଷ ପୂର୍ବର ଲେଖା । ସୁତରାଂ, ଓଡ଼ିଆ ଗଦ୍ୟ ସାହିତ୍ୟର କ୍ରମବିକାଶର ପ୍ରଧାନ ନିଦର୍ଶନ ସ୍ୱରୂପ ଚତୁର ବିନୋଦର ସ୍ଥାନ ସାହିତ୍ୟ କ୍ଷେତ୍ରରେ ଅତି ଉଚ୍ଚ । ଏଣୁ ସେ କାଳର କବିଙ୍କ ଭାଷା ଉପରେ ହସ୍ତକ୍ଷେପ କରିବା ଆମ୍ଭମାନଙ୍କର ଆଦୌ ଅଧିକାର ନାହିଁ ଏବଂ ତାହା କରିବା ଉଚିତ ମଧ୍ୟ ନୁହେଁ । ଯଦି କରାଯାଏ ତାହା ଅକ୍ଷମଣୀୟ । ଏହିଭାବରେ ଦେଖିଲେ ଶ୍ରୀମାନ୍ ସୂର୍ଯ୍ୟନାରାୟଣ ପଟ୍ଟନାୟକ ଚତୁର ବିନୋଦକୁ ସର୍ବପ୍ରଥମେ ଉତ୍କଳର ପାଠକ ସାଧାରଣଙ୍କ ଦୃଷ୍ଟିକୁ ଆଣିଥିବା ଯୋଗୁଁ ଧନ୍ୟବାଦାର୍ହ ହେଲେ ମଧ୍ୟ ପ୍ରାଚୀନ କବିଙ୍କ ଲେଖା ଉପରେ ତଥାକଥିତ ଅଶ୍ଳୀଳତା ବର୍ଜ୍ଜନ ନାମରେ ଅଯଥାଭାବରେ ଯଥେଚ୍ଛା କଲମ ଚଳାଇ ଅନ୍ୟାୟ କରିଅଛନ୍ତି । ଦୁଃଖର ବିଷୟ ଶ୍ରଦ୍ଧେୟ ରାୟ ବାହାଦୁର ତାଙ୍କ ସଂସ୍କରଣରେ ଶ୍ରୀମାନ ସୂର୍ଯ୍ୟନାରାୟଣଙ୍କ ସଂସ୍କରଣର ଆକ୍ଷରିକ ଙ୍କଲ ଗ୍ରହଣ କରିଅଛନ୍ତି । ତାଙ୍କ ଭଳି ଜଣେ ସାହିତ୍ୟିକ ପୋଥି ଖଣ୍ଡିଏ ସଂଗ୍ରହ କରି ତାହା ସଙ୍ଗେ ତୁଳନା କରି ନୂତନ ସଂସ୍କରଣଟିଏ ପ୍ରକାଶ କରିଥିଲେ ଉତ୍କଳ ସାହିତ୍ୟର ବିଶେଷ ଉପକାର ହୋଇଥାନ୍ତା । ଉତ୍କଳ ସାହିତ୍ୟ ତଥା ଉତ୍କଳଭାଷାର ଇତିହାସ ଆଲୋଚନା ବେଳେ ଉପରୋକ୍ତ କାରଣତୁ ଏ ଉଭୟ ସଂସ୍କରଣର ମୂଲ୍ୟ ନ୍ୟୂନ ବୋଲି ଧରିବାକୁ ହେବ । ଏଣୁ ମୋତେ ପୁଣି କବିଙ୍କ ଭାଷାକୁ ବଜାୟ ରଖି ଯଥାସମ୍ଭବ ଶୁଦ୍ଧଭାବରେ ଏ ସଂସ୍କରଣଟି ସମ୍ପାଦନ କରିବାକୁ ପଡ଼ିଲା ।
ଜ୍ୟୋତ୍ସ୍ନା ରାଉତ ବିଶ୍ୱାଳ ଜଣେ ଓଡ଼ିଆ ଅନୁବାଦିକା । ଅନୁବାଦ ପୁସ୍ତକ ମହାରଥୀ ପାଇଁ ୨୦୦୮ ମସିହାରେ ତାଙ୍କୁ କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର ପ୍ରଦାନ କରାଯାଇଥିଲା । ବୃତ୍ତିରେ ସେ ଜଣେ ଅଧ୍ୟାପିକା ଓ ଗୌହାଟି ବିଶ୍ୱବିଦ୍ୟାଳୟରେ ଓଡ଼ିଆ ଭାଷା ଅଧ୍ୟାପନା କରନ୍ତି । ସାହିତ୍ୟ ସର୍ଜନା ଜ୍ୟୋତ୍ସ୍ନା, ଉଭୟ ମୌଳିକ ସାହିତ୍ୟ ଓ ଅନୁବାଦରେ ନିଜ ଲେଖନୀ ଚାଳନା କରନ୍ତି । ଉଭୟ ଓଡ଼ିଆ ଓ ଅସମୀୟା ଭାଷାରେ ଦକ୍ଷତା ରଖିଥିବା ଜ୍ୟୋତ୍ସ୍ନା ୧୦ରୁ ଅଧିକ ଅସମୀୟା ଲେଖକଙ୍କର ପୁସ୍ତକକୁ ଓଡ଼ିଆରେ ଅନୁବାଦ କରିଛନ୍ତି । ସେହିପରି ମାଦଳା ପାଞ୍ଜିକୁ ସେ ଅସମୀୟା ଭାଷାକୁ ଅନୁବାଦ କରିଛନ୍ତି । ପ୍ରତିଭା ରାୟଙ୍କ ଉଲଙ୍ଘନ ପୁସ୍ତକ ମଧ୍ୟ ସେ ଅନୁବାଦ କରିଛନ୍ତି । ରଚନାବଳୀ ମାଦଳା ପାଞ୍ଜି  (ଓଡ଼ିଆରୁ ଅସମୀୟା) ଉଲଙ୍ଘନ  (ଓଡ଼ିଆରୁ ଅସମୀୟା) ଅନ୍ୟ ଜଣେ  (ହରେକୃଷ୍ଣ ଡେକାଙ୍କର ପୁସ୍ତକ ଅସମୀୟାରୁ ଓଡ଼ିଆ) ମହାରଥୀ  ( ଚନ୍ଦ୍ରପ୍ରସାଦ ସାଇକିଆଙ୍କ ପୁସ୍ତକ ଅସମୀୟାରୁ ଓଡ଼ିଆ) ବାଘ ଟାପୁରେ ରାତି  (ମୂଳ ରଚନା ଅପୂର୍ବ ଶର୍ମା) ଶୃଙ୍ଖଳା ବ୍ୟକ୍ତିଗତ ଜୀବନ ଜ୍ୟୋତ୍ସ୍ନା, ବୃତ୍ତିରେ ଜଣେ ଅଧ୍ୟାପିକା  । ଗୌହାଟି ବିଶ୍ୱବିଦ୍ୟାଳୟରେ ସେ ଓଡ଼ିଆ ଭାଷା ଅଧ୍ୟାପନା କରନ୍ତି । ସେ ପୂର୍ବରୁ ଜଗତସିଂହପୁର ଜିଲ୍ଲାର କୁଜଙ୍ଗ ମହାବିଦ୍ୟାଳୟରେ ମଧ୍ୟ ଶିକ୍ଷାଦାନ କରିଥିଲେ । ସେ ଓଡ଼ିଆ ଭାଷାରେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚଡ଼ି ହାସଲ କରିଛନ୍ତି । ତାଙ୍କ ପତି ଆସାମ କାଡ଼ରର ଭାରତୀୟ ପୁଲିସ ସେବା ଅଧିକାରୀ ।
ଆୟେଶା ଜୁଲ୍କା  (ଜନ୍ମସ୍ଥାନ: ଶ୍ରୀନଗର; ଜନ୍ମ: ୨୮ ଜୁଲାଇ ୧୯୭୨), ଜଣେ ପ୍ରାକ୍ତନ ଭାରତୀୟ ଚଳଚ୍ଚିତ୍ର ଅଭିନେତ୍ରୀ ଏବଂ ଉଦ୍ୟୋଗପତି  । ସେ ମୁଖ୍ୟତଃ ହିନ୍ଦୀ କଥାଚିତ୍ର କାର୍ଯ୍ୟ କରୁଥିଲେ । ଶ୍ରୀନଗରରେ ଜନ୍ମିତା ଆୟେଶାଙ୍କର ପିତା ଇନ୍ଦ୍ର କୁମାର ଜୁଲ୍କା ଭାରତୀୟ ବାୟୁସେନାର ଜଣେ ୱିଙ୍ଗ୍ କମାଣ୍ଡର୍ । ଆୟେଶା ୧୯୮୩ ମସିହାରେ, ମାତ୍ର ୧୧ ବର୍ଷ ବୟସରେ ହିନ୍ଦୀ କଥାଚିତ୍ର କୈସେ କୈସେ ଲୋଗ୍‌ ଜରିଆରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ସେତେବେଳେ ସେ ଜଣେ ଶିଶୁ କଳାକାର ଭାବରେ ଏହି କଥାଚିତ୍ରରେ ଅଭିନୟ କରିଥିଲେ । ଏହାର ୭ ବର୍ଷ ପରେ ୧୯୯୦ରେ ଆୟେଶାଙ୍କୁ ନାୟିକା ଭାବରେ ପ୍ରଥମ ଚଳଚ୍ଚିତ୍ର ମିଳିଥିଲା ତେଲୁଗୁ କଥାଚିତ୍ର ଜଗତରୁ । ଅକ୍କିନେନି ନାଗାର୍ଜୁନଙ୍କ ସ‌ହ ତାଙ୍କର ଏହି ପ୍ରଥମ ଚଳଚ୍ଚିତ୍ର ଥିଲା ନେତି ସିଦ୍ଧାର୍ଥ । ଏହାପର ବର୍ଷ ୧୯୯୧ ମସିହାରେ ଆୟେଶାଙ୍କୁ ହିନ୍ଦୀ କଥାଚିତ୍ର କୁର୍‌ବାନ୍‌ରେ ଅଭିନେତା ସଲମାନ ଖାଁଙ୍କ ସ‌ହ ନାୟିକା ଭୂମିକରେ ସୁଯୋଗ ଦେଇଥିଲେ ଦୀପକ ବାହାରେ । ଏହାପରେ ସେ ୧୯୯୧ ମସିହାରେ କୁର୍‌ବାନ୍, ମିଟ୍ ମେରେ ମନ୍‌ କେ, ହାଏ ମେରି ଜାନ୍ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ୧୯୯୨ ମସିହାରେ ଆୟେଶାଙ୍କୁ ଅଧିକ ଲୋକପ୍ରିୟତା ମିଳିଥିଲା ଅଭିନେତା ଅକ୍ଷୟ କୁମାରଙ୍କର ଚଳଚ୍ଚିତ୍ର ଖିଲାଡ଼ିରେ ଏବଂ ଅମିର ଖାଁଙ୍କ ସ‌ହ ଯୋ ଜିତା ୱହି ସିକନ୍ଦର ଚଳଚ୍ଚିତ୍ରରେ । ୧୯୯୨ରେ ସେ ମସୁକ୍, ଅନମ୍, କୋହରାମ୍ ଆଦି ଆହୁରି ତିନୋଟି ଚଳଚ୍ଚିତ୍ରରେ ଅଭିନୟ କରିଥିଲେ । ଏହାପରେ ଆୟେଶା ୧୯୯୩ରେ କୈସେ କୈସେ ରିସ୍ତେ, ବଲ୍‌ମା, ମେହେର୍‌ବାନ୍, ସଂଗ୍ରାମ, ଦଲାଲ୍, ରଙ୍ଗ୍, ୱକ୍ତ ହମାରା, ଦିଲ୍‌ କି ବାଜି, ଅଉଲାଦ୍ କେ ଦୁସ୍‌ମନ୍, ୧୯୯୪ରେ ବ୍ରହ୍ମା, ଏକ ରାଜା ରାଣୀ, ଜୟ କିଶନ, ମହାଶକ୍ତିଶାଳୀ, ୧୯୯୫ରେ ଆଶିକ୍ ମସ୍ତାନେ, ୧୯୯୬ରେ ମସୁମ୍, ମୁକଦ୍ଦର୍, ୧୯୯୭ରେ ବିଶ୍ୱବିଧାତା, ସୁରଜ୍, ଘୁଂଙ୍ଘଟ ଆଦି କଥାଚିତ୍ରରେ ନାୟିକା ଭୂମିକାରେ ଅଭିନୟ କରିଥିଲେ । ଏଥିସ‌ହିତ ସେ କିଛି ଚଳଚ୍ଚିତ୍ରରେ ଅତିଥି କଳାକାର ଭାବରେ ଏବଂ କିଛି ଚଳଚ୍ଚିତ୍ର ଆଇଟମ ଗୀତରେ ନୃତ୍ୟ କରିଥିଲେ । ୧୯୯୮ରେ ଆୟେଶା କନସାଲୁ ନିନେ ମନସାଲୁ ନିନେ ଶୀର୍ଷକ ଏକ କନ୍ନଡ଼ କଥାଚିତ୍ରରେ ଅଭିନୟ କରିଥିଲେ । ୨୦୦୬ ମସିହାରେ ସେ ଏକ ଓଡ଼ିଆ କଥାଚିତ୍ର ରକତେ ଲେଖିଚି ନାଁରେ ସିଦ୍ଧାନ୍ତ ମହାପାତ୍ରଙ୍କ ଭାଉଜ ତ‌ଥା ଜଣେ ଆରକ୍ଷୀ ଅଧିକାରୀ ଭୂମିକାରେ ଅଭିନୟ କରିଥିଲେ । ଆୟେଶା ପରବର୍ତ୍ତୀ ସମୟରେ ନାୟିକା ଭୂମିକା ଛାଡ଼ି ସ‌ହକାରୀ ଭୂମିକାରେ କିଛି ଚଳଚ୍ଚିତ୍ରରରେ ଅଭିନୟ କରିଥିଲେ । ସେ ୨୦୧୦ ମସିହାରେ ଆଡା... ଏ ୱେ ଅଫ୍ ଲାଇଫ୍ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପରେ ସେ ଶାରୀରିକ ଅସୁସ୍ଥାତା ପାଇଁ ଅଭିନୟ ଦୁନିଆରୁ ଦୂରେଇ ଯାଇଥିଲେ ଏବଂ ନିଜର ବେପାରରେ ଧ୍ୟାନ ଦେଇଥିଲେ । ତାଙ୍କର ଅନନ୍ତା ସେଲୁନ୍ ନାମକ ଏକ ସ୍ପା ଅଛି । ମାତ୍ର ୨୦୧୮ ମସିହାରେ ସେ ଅନିଲ ଶର୍ମାଙ୍କ ଜିନିଅସ୍ ଚଳଚ୍ଚିତ୍ର ଜରିଆରେ ପୁଣିଥରେ କଥାଚିତ୍ର ଜଗତକୁ ପ୍ରତ୍ୟାବର୍ତ୍ତନ କରିଥିଲେ । ଆୟେଶା ସମୀର ୱସିଙ୍କୁ ବିବାହ କରିଛନ୍ତି । ଭବିଷ୍ୟତରେ ଆୟେଶା ତାଙ୍କ ପତି ସମୀରଙ୍କ ମିଶି ଏକ ଚଳଚ୍ଚିତ୍ର ନିର୍ମାଣ କରିବାକୁ ଯାଉଛନ୍ତି ।
ଗାଡୋପିକ୍ଲେନୋଲ  (ଇଂରାଜୀ ଭାଷାରେ ), ଏଲୁସିରେମ ଏହାର ବିକ୍ରୟ ନାମ, ହେଉଛି ଏକ ଚୁମ୍ବକୀୟ ରେଜୋନାନ୍ସ ଇମେଜିଙ୍ଗରେ   ବିପରୀତ କାରକ ବ୍ୟବ‌ହୃତ ହୁଏ ଯାହା ଅସ୍ୱାଭାବିକ ରକ୍ତନଳୀରେ କ୍ଷତ ଚିହ୍ନିବା ପାଇଁ ବ୍ୟବହୃତ ହୁଏ  ଅତିକମରେ ଦୁଇ ବର୍ଷ ବୟସ୍କ ଲୋକଙ୍କଠାରେ ଏହା ବ୍ୟବହୃତ ହୋଇପାରେ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା, ମୁଣ୍ଡବିନ୍ଧା, ଅଇ, ଏବଂ ମୁଣ୍ଡ ବୁଲାଇବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ନେଫ୍ରୋଜେନିକ୍ ସିଷ୍ଟମିକ୍ ଫାଇବ୍ରୋସିସ୍, ଆଲର୍ଜି ପ୍ରତିକ୍ରିୟା ଏବଂ ଗ୍ୟାଡୋଲିନିୟମ୍ ଧାରଣ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଗ୍ୟାଡୋଲିନିୟମର ଏକ ପାରାମାଗ୍ନେଟିକ୍ ମାକ୍ରୋସାଇକ୍ଲିକ୍ ଅଣ -ଆୟୋନିକ୍ ଯୌଗିକ ପଦାର୍ଥ । ୨୦୨୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଗାଡୋପିକ୍ଲେନୋଲକୁ ଅନୁମୋଦନ କରାଯାଇଥିଲା । ୨୦୨୨ ସୁଦ୍ଧା ୟୁରୋପରେ ଅନୁମୋଦନ ନିମନ୍ତେ ଏଜେନ୍ସି ଉପରେ ଦୃଷ୍ଟି ଦିଆଯାଉଛି ।
ଶ୍ରୀୟଙ୍କା ଷଡ଼ଙ୍ଗୀ  (ଜନ୍ମ ୧୦ ଜାନୁଆରୀ ୧୯୯୫) ଓଡ଼ିଶାରେ ଜନ୍ମିତ ଜଣେ ସୁଟର  । ୧୦ମିଟର ଏୟାର ରାଇଫଲ ସୁଟିଂ ତାଙ୍କର ପ୍ରିୟ ଇଭେଣ୍ଟ । ଅନ୍ତର୍ଜାତୀୟ ସ୍ଥରରେ ସେ ଏଯାବତ ୪ଟି ସ୍ୱର୍ଣ୍ଣ ସହ ପ୍ରାୟ ୨୫ଟି ପଦକ ହାସଲ କରିସାରିଲେଣି । ଜୀବନୀ ଶ୍ରୀୟଙ୍କାଙ୍କ ପିତା ସୀତାଂଶୁ ଚରଣ ଷଡ଼ଙ୍ଗୀ ଭାରତୀୟ ସ୍ଥଳସେନା ଚାକିରି କରନ୍ତି । ସୀତାଂଶୁ ନିଜେ ଜଣେ କ୍ରିକେଟ ଖେଳାଳି । ସେ ସର୍ଭିସେସ ପକ୍ଷରୁ ୨୬ଟି ପ୍ରଥମ ଶ୍ରେଣୀ ମ୍ୟାଚ ଖେଳିଛନ୍ତି । ଭାରତୀୟ ସେନାର  "ମିଶନ୍ ଅଲିମ୍ପିକ୍ସ କ୍ୟାଚ୍ ଦେମ୍ ୟଙ୍ଗ"  କାର୍ଯ୍ୟକ୍ରମଦ୍ୱାରା ଶ୍ରୀୟଙ୍କା ସେନା ପକ୍ଷରୁ ଶୁଟିଂ ଖେଳ ପାଇଁ ବଛାଯାଇଥିଲେ । ଶ୍ରୀୟଙ୍କାଙ୍କ ପୈତୃକ ଘର ସମ୍ବଲପୁର ଜିଲ୍ଲାର ମୋଦିପଡ଼ା । ସେ ଦିଲ୍ଲୀ ବିଶ୍ୱବିଦ୍ୟାଳୟ ଅନ୍ତର୍ଗତ ସେଣ୍ଟ ଷ୍ଟିଫେନସ କଲେଜରୁ ସ୍ନାତକୋତ୍ତର ଶିକ୍ଷାଲାଭ କରିଛନ୍ତି । ୨୦୧୧ମସିହାରୁ ଗଗନ ନାରଙ୍ଗଙ୍କ ପୁଣେସ୍ଥିତ  "ଗନ୍ ଫର୍ ଗ୍ଲୋରୀ"  ଅନୁଷ୍ଠାନରେ ଟ୍ରେନିଂ କରୁଛନ୍ତି । ସେଠାରେ ରୁଷୀୟ ପ୍ରଶିକ୍ଷକ  "ଉରିଲ ମିଖାଲକିନ"  ତାଙ୍କୁ ୨୦୧୧-୧୨ରେ ପ୍ରଶିକ୍ଷଣ କରିଥିଲେ ।  "ଦୀପାଳି ଦେଶପାଣ୍ଡେ"  ତାଙ୍କର ନିୟମିତ ପ୍ରଶିକ୍ଷକ ଅଟନ୍ତି ।  "ଗୋସ୍ପୋର୍ଟ ଫାଉଣ୍ଡେସନ"  ତାଙ୍କର ପ୍ରାୟୋଜକ ଅଟନ୍ତି । ମନସ୍ତାତ୍ତିକ ପ୍ରଶିକ୍ଷକ ବୈଭବ ଆଗାସେ ମଧ୍ୟ ତାଙ୍କୁ ମନସ୍ତାତ୍ତିକ ପ୍ରଶିକ୍ଷଣ ପ୍ରଦାନ କରନ୍ତି ।
ଚାଲ୍ ଟିକେ ଦୁଷ୍ଟ ହେବା, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ତରଙ୍ଗ ସିନେ ପ୍ରଡ଼କ୍ସନ ବ୍ୟାନନରେ ନିର୍ମିତ ହୋଇଥିଲା । ଦଶରଥ ସିଂହ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହାର ସଂଳାପ ଲେଖିଥିଲେ ଦେବୀଦତ୍ତ ମହାନ୍ତି ଓ ସଞ୍ଜୟ ମହାକୁଳ । ତାପସ ସରଘରିଆ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରିଶାନ, ଶାୟଲ ଓ ମହିମା । ମୁଖ୍ୟ ଭୂମିକାରେ ଥିବା ଏହି କଳାକାରମାନେ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ମିହିର ଦାସ, ପ୍ରଦ୍ୟୁମ୍ନ ଲେଙ୍କା, ସରୋଜ ଦାସ, ତ୍ରିଭୁବନ ପଣ୍ଡା, ପ୍ରିୟଙ୍କା ପଟ୍ଟନାୟକ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ରିଶାନ ସାୟଲ ବାନାର୍ଜୀ ମହିମା ଦାସ ମିହିର ଦାସ ପ୍ରଦ୍ୟୁମ୍ନ ଲେଙ୍କା ସରୋଜ ଦାସ ତ୍ରିଭୁବନ ପଣ୍ଡା ପ୍ରିୟଙ୍କା ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ । ଗୀତିକାର ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ । ଶ୍ୟାମ ପାଢ଼ୀ, ଅନନ୍ୟା ଶ୍ରୀତମ ନନ୍ଦ, ନଭ୍ୟା ଜ୍ୟୋତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମେଡ୍ରକ୍ସିପ୍ରୋଜେସ୍ଟେରନ ଆସେଟେଟ  (ଇଂରାଜୀ ଭାଷାରେ ବା ), ବିକ୍ରୟ ନାମ ଡେପୋ-ପ୍ରୋଭେରା   ଏକ କୃତ୍ରିମ ପ୍ରଜେସ୍ଟିନ   ଟାଇପର ହରମୋନ   ଯାହା କାରଖାନାରେ ପ୍ରସ୍ତୁତ କରାଯାଏ । ଏହା ଜନ୍ମ ନିରୋଧ   ନିମନ୍ତେ ଓ ଋତୁବନ୍ଦ ଲକ୍ଷଣ   ଉପସମ ନିମନ୍ତେ ହରମୋନ ବଦଳ ଥେରାପି   ଭାବରେ ବ୍ୟବ‌ହାର କରାଯାଏ ।ଏଣ୍ଡୋମେଟ୍ରିଓସିସ, ଅସାଧାରଣ ଜରାୟୁ ରକ୍ତସ୍ରାବ  , ପାରାଫିଲିଆ   ଓ କେତେକ କର୍କଟ ରୋଗର ଚିକିତ୍ସାରେ ଦିଆଯାଏ । ଏହା ପାଟିରେ ବା ମାଂସପେଶୀ ଇଞ୍ଜେକସନ   ବା ଚର୍ମତଳ ଇଞ୍ଜେକସନ   ଆକାରରେ ଦିଆଯାଏ । ମେଡ୍ରକ୍ସିପ୍ରୋଜେସ୍ଟେରନ ଆସେଟେଟର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଋତୁରୋଧ  , ପେଟ ଯନ୍ତ୍ରଣା, ମୁଣ୍ଡବଥା ଓ ଉଦ୍‌ବେଗ   ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପ୍ରତିକ୍ରିୟାରେ ଓଷ୍ଟିଓପୋରୋସିସ, ରକ୍ତ ଜମାଟ  , ଆଲର୍ଜି ପ୍ରତିକ୍ରିୟା, ଅବସାଦ   ଓ ଯକୃତ ସମସ୍ୟା   ଦେଖାଯାଇପାରେ । ଗର୍ଭାବସ୍ଥାରେ ଦେଲେ ଶିଶୁର ହାନୀ ହୋଇପାରେ । ଦେହରୁ ନିର୍ଗତ ହେଉଥିବାଗୋନାଡୋଟ୍ରପିନ   କ୍ଷରଣ ଏହା କମେଇ ଦେଇ କାର୍ଯ୍ୟକ୍ଷମ ହୁଏ । ସନ ୧୯୫୮ରେ ମେଡ୍ରକ୍ସିପ୍ରୋଜେସ୍ଟେରନ ଆସେଟେଟ ପେଟେଣ୍ଟ ହୋଇଥିଲା ଓ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଭାଏଲର ମୂଲ୍ୟ ୦.୫୯ରୁ ୧.୫୭ ଆମେରିକୀୟ ଡଲାର । ଇଂଲଣ୍ଡରେ ଏହି ଡୋଜର ମୂଲ୍ୟ ପ୍ରାୟ ୬.୦୧ ପାଉଣ୍ଡ । ସନ ୨୦୧୫ରେ ଯୁକ୍ତରାଷ୍ଟ୍ର ଆମେରିକାରେ ଏହି ଡୋଜର ମୂଲ୍ୟ ପ୍ରାୟ ୨୫ ଆମେରିକୀୟ ଡଲାରରୁ କମ୍ ଥିଲା ।
କିଶୋରନଗର ଓଡ଼ିଶାର ଅନୁଗୋଳ ଜିଲ୍ଲାରେ ଅବସ୍ଥିତ ଏକ ଛୋଟ ସହର । ଏହା ଏକ ପଞ୍ଚାୟତ ସମିତି ଏବଂ ଏହାର ଅନ୍ୟନାମ ରାଜକିଶୋରନଗର । ଏହା ଏକ ତହସିଲ ଅଞ୍ଚଳ ଓ କିଶୋରନଗର ସହର ତହସିଲର ମୁଖ୍ୟ ଦପ୍ତର । ଏହାର ଜିଲ୍ଲା ସଦର ମହକୁମା ଅନୁଗୋଳ ଏଠାରୁ ୯୧ କିଲୋମିଟର ଦୂରରେ ଅବସ୍ଥିତ । ଏହା ଆଠମଲ୍ଲିକ ଉପଖଣ୍ଡ ଅନ୍ତର୍ଗତ ଏକ ବ୍ଲକ ଅଟେ। ଆଠମଲ୍ଲିକଠାରୁ ଏହାର ଦୂରତା ପ୍ରାୟ ୪୦ କିଲୋମିଟର । ଗମନାଗମନ ଅନୁଗୋଳ ଜିଲ୍ଲା ସଦର ମହକୁମାଠାରୁ ଏହା ପ୍ରାୟ ୯୧ କିମି ଦୂରରେ ଏବଂ ଆଠମଲ୍ଲିକଠାରୁ ଏହା ୪୦ କିମି ଦୂରରେ ଅବସ୍ଥିତ । ଦର୍ଶନୀୟ ସ୍ଥାନ ଏଠାରେ ଏକ ଶିବ ମନ୍ଦିର ରହିଅଛି । ସ୍ବାସ୍ଥ୍ୟ ଓ ସେବା ଏଠାରେ ଏକ ଗୋଷ୍ଠୀ ସ୍ବାସ୍ଥକେନ୍ଦ୍ର ରହିଛି ।। ଏଠାରେ ଏକ ଥାନା ମଧ୍ୟ ରହିଛି।
+ 05: 30 ହେଉଛି +୦୫: ୩୦ର  ରୁ ଏକ ସମୟ ଅଫସେଟ୍ ପାଇଁ ଏକ ପରିଚାୟକ  ଏହି ସମୟ ଭାରତ ଏବଂ ଶ୍ରୀଲଙ୍କା, ରେ ବ୍ୟବହୃତ ହୁଏ ଏବଂ ଏହା ପୂର୍ବରୁ ନେପାଳରେ ବ୍ୟବହୃତ ହେଉଥିଲା  ସମନ୍ୱିତ ୟୁନିଭର୍ସାଲ୍ ଟାଇମ୍  ଠାରୁ ଏହା ସାଢ଼େ ପାଞ୍ଚ ଘଣ୍ଟା ଆଗରେ ଥାଏ  ଏହି ସମୟ ମଣ୍ଡଳରେ ପ୍ରାୟ ୧.୪ ବିଲିୟନ ଲୋକ ବାସ କରନ୍ତି, ଯାହା + ୦୮: ୦୦ ପରେ ଦ୍ୱିତୀୟ ଜନବହୁଳ ଅଟେ
ତିର୍ତ୍ତୋଲ  (କ୍ରମିକ ସଂଖ୍ୟା: ୧୦୨) ଜଗତସିଂହପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବିରିଡ଼ି ବ୍ଳକ, ରଘୁନାଥପୁର ଓ ତିର୍ତ୍ତୋଲ ବ୍ଳକର କିଛି ଅଞ୍ଚଳ । ଗତ ୨୦୨୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥି ରମାକାନ୍ତ ଭୋଇ ଭାରତୀୟ ଜନତା ପାର୍ଟିର ପାର୍ଥି ରାଜକିଶୋର ବେହେରାଙ୍କଠାରୁ ୨୮,୪୯୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥି ବିଷ୍ଣୁ ଚରଣ ଦାସ ଭାରତୀୟ ଜନତା ପାର୍ଟିର ପାର୍ଥି ରମାକାନ୍ତ ଭୋଇଙ୍କଠାରୁ ୩୫,୪୪୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥିନୀ ରାଜଶ୍ରୀ ମଲ୍ଲିକ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରାଜକିଶୋର ବେହେରାଙ୍କଠାରୁ ୪୦,୩୮୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ନିର୍ବାଚିତ ବିଧାୟକଗଣ ୧୯୫୧ରୁ ୨୦୨୪ ମଧ୍ୟରେ ମୋଟ ୧୮ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: ୨୦୨୪: ରମାକାନ୍ତ ଭୋଇ  (ବିଜଦ) ୨୦୨୦:  (ଉପ): ବିଜୟ ଶଙ୍କର ଦାସ  (ବିଜଦ) ୨୦୧୯:  (୧୦୨): ବିଷ୍ଣୁ ଚରଣ ଦାସ  (ବିଜଦ) ୨୦୧୪:  (୧୦୨): ରାଜଶ୍ରୀ ମଲ୍ଲିକ  (ବିଜଦ) ୨୦୦୯:  (୧୦୨): ରବୀନ୍ଦ୍ର ନାଥ ଭୋଇ  (ବିଜଦ) ୨୦୦୪:  (୩୫): ଚିରଞ୍ଜୀବ ବିଶ୍ୱାଳ  (କଂଗ୍ରେସ) ୨୦୦୦:  (୩୫): ଦେବାଶିଷ ସାମନ୍ତରାୟ  (ବିଜଦ) ୧୯୯୫:  (୩୫): ବସନ୍ତ କୁମାର ବିଶ୍ୱାଳ  (କଂଗ୍ରେସ) ୧୯୯୦:  (୩୫): ବସନ୍ତ କୁମାର ବିଶ୍ୱାଳ  (କଂଗ୍ରେସ) ୧୯୮୫:  (୩୫): ନିତ୍ୟାନନ୍ଦ ସାମନ୍ତରାୟ  (କଂଗ୍ରେସ) ୧୯୮୦:  (୩୫): ବସନ୍ତ କୁମାର ବିଶ୍ୱାଳ  (କଂଗ୍ରେସ-ଇ) ୧୯୭୭:  (୩୫): ପ୍ରତାପ ଚନ୍ଦ୍ର ମହାନ୍ତି  (ଜନତା ପାର୍ଟି) ୧୯୭୪:  (୩୫): ପ୍ରତାପ ଚନ୍ଦ୍ର ମହାନ୍ତି  (ଉତ୍କଳ କଂଗ୍ରେସ) ୧୯୭୧:  (୩୩): ପ୍ରତାପ ଚନ୍ଦ୍ର ମହାନ୍ତି  (ଉତ୍କଳ କଂଗ୍ରେସ) ୧୯୬୭:  (୩୩): ନିଶାମଣି ଖୁଣ୍ଟିଆ  (ପ୍ରଜା ସୋସିଆଲିଷ୍ଟ ପାର୍ଟି) ୧୯୬୧:  (୧୦୮): ପ୍ରତାପ ଚନ୍ଦ୍ର ମହାନ୍ତି  (କଂଗ୍ରେସ) ୧୯୫୭:  (୭୬): ନିଶାମଣି ଖୁଣ୍ଟିଆ  (ପ୍ରଜା ସୋସିଆଲିଷ୍ଟ ପାର୍ଟି) ୧୯୫୧:  (୭୧): ନିଶାମଣି ଖୁଣ୍ଟିଆ  (ସୋସିଆଲିଷ୍ଟ) ୨୦୦୯ ନିର୍ବାଚନ ଫଳାଫଳ ୨୦୦୯ ବିଧାନ ସଭା ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରବୀନ୍ଦ୍ର ନାଥ ଭୋଇ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରାଜକିଶୋର ବେହେରାଙ୍କଠାରୁ ୩୪,୧୮୨ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ  ।
ଟ୍ରାଭୋପ୍ରୋଷ୍ଟ, ଏକ ବ୍ୟବସାୟୀକ ନାମ ଟ୍ରାଭାଟାନ, ଏକ ଔଷଧ ଯାହା ଗ୍ଲକୋମା ସମେତ ଆଖି ମଧ୍ୟରେ ସୃଷ୍ଟି ହେଉଥିବା ଉଚ୍ଚ ଚାପର ଚିକିତ୍ସା ପାଇଁ ବ୍ୟବହୃତ ହୁଏ  ନିର୍ଦ୍ଦିଷ୍ଟ ଭାବରେ ଏହା ଖୋଲା କୋଣ ଗ୍ଲକୋମା ପାଇଁ ବ୍ୟବହୃତ ହୁଏ ଯେତେବେଳେ ଅନ୍ୟ ଔଷଧ କାମ କରେନି  ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ  ସାଧାରଣତ ୨ ଘଣ୍ଟା ମଧ୍ୟରେ ଏହାର ପ୍ରଭାବ ଆରମ୍ଭ ହୁଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାଲି ଆଖି, ଅସ୍ପଷ୍ଟ ଦୃଷ୍ଟି, ଆଖି ଯନ୍ତ୍ରଣା, ଶୁଖିଲା ଆଖି ଏବଂ ଆଖିର ରଙ୍ଗ ପରିବର୍ତ୍ତନ ହୋଇପାରେ  ଅନ୍ୟାନ୍ୟ ଗୁରୁତ୍ୱପୂର୍ଣ୍ଣ ପାର୍ଶ୍ୱ ପ୍ରତିକ୍ରିୟାରେ ମୋତିଆବିନ୍ଦୁ ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ସାଧାରଣତଃ ଏହା ଦେବାକୁ ସୁପାରିଶ କରାଯାଏ ନାହିଁ  ଏହା ଏକ ପ୍ରୋଷ୍ଟାଗ୍ଲାଣ୍ଡିନ ଅନାଲଗ ଏବଂ ଆଖିରୁ ଅଧିକ ଜଳୀୟ ତରଳ ପଦାର୍ଥ ନିଷ୍କସନ କରି କାର୍ଯ୍ୟକ୍ଷମ ହୁଏ  ୨୦୦୧ ମସିହାରେ ଯୁକ୍ତରାଷ୍ଟ୍ରରେ ଟ୍ରାଭୋପ୍ରୋଷ୍ଟକୁ ଚିକିତ୍ସାରେ ବ୍ୟବହାର ପାଇଁ ଅନୁମୋଦନ କରାଯାଇଥିଲା। ଏହା ଯୁକ୍ତରାଜ୍ୟରେ ଏକ ସାଧାରଣ ପ୍ରେସକ୍ରିପସନରେ ଉପଲବ୍ଧ  ଯୁକ୍ତରାଜ୍ୟରେ ୨.୫ ମିଲିଲିଟର ବୋତଲ ୨୦୧୯ ସୁଦ୍ଧା ଏନଏଚଏସକୁ ଏହାର ମୂଲ୍ୟ ବାବଦ ୭.୩୦ ପାଉଣ୍ଡ ଖର୍ଚ୍ଚ କରିବାକୁ ପଡ଼େ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୧୭୭ ଡଲାର ଅଟେ। ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୨୧୨ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
କ୍ଷଣସ୍ଥାୟୀ ଅଳ୍ପରକ୍ତ‌ତା ଆକ୍ରମଣ  (ଇଂରାଜୀ ଭାଷାରେ / , ଯାହା ଏକ ମିନି-ଷ୍ଟ୍ରୋକ ଭାବରେ ମଧ୍ୟ ଜଣାଶୁଣା) ରୋଗ ଏକ ପ୍ରକାର ସ୍ନାୟୁରୋଗ ଯେଉଁଥିରେ ମସ୍ତିଷ୍କ ବା ରେଟିନାକୁ ଅଳ୍ପକ୍ଷଣ ନିମନ୍ତେ ରକ୍ତ ପ୍ରବାହ କମିଯାଇଥାଏ କିନ୍ତୁ ତନ୍ତୁ ମୃତ୍ୟୁ ହୁଏ ନାହିଁ  ଏହା ଷ୍ଟ୍ରୋକ ଭଳି ଲକ୍ଷଣ ସୃଷ୍ଟି କରେ, ଯେଉଁଥିରେ ଶରୀରର ଗୋଟିଏ ପାର୍ଶ୍ୱ ଦୁର୍ବଳ ବା କାଲୁଆ ହୋଇଯାଏ, ହଠାତ୍ ଦୃଷ୍ଟିଶକ୍ତି କମିଯାଏ, କ‌ହିବା ଓ ବୁଝିବା କଷ୍ଟକର ହୋଇଯାଏ କିମ୍ବା ଦ୍ୱନ୍ଦ୍ୱ ହୁଏ  ଲକ୍ଷଣ ସାଧାରଣତଃ ହଠାତ୍ ଏବଂ ଏକ ଘଣ୍ଟା ମଧ୍ୟରେ ଶେଷ ହୋଇଯାଏ । ମଧୁମେହ, ଉଚ୍ଚ ରକ୍ତଚାପ, ଧୂମପାନ, ମଦ୍ୟପାନ, ମାନସିକ ଚାପ ଏବଂ ବ୍ୟାୟାମର ଅଭାବ ଯୋଗୁ ଏହି ରୋଗ ସୃଷ୍ଟି ହୋଇପାରେ  ଠିକ୍ ଷ୍ଟ୍ରୋକ ଏହା କାର୍ଯ୍ୟକାରୀ ହୁଏ  ଏହି ରୋଗର ସଂଜ୍ଞା ପୂର୍ବରୁ ୨୪ ଘଣ୍ଟାରୁ କମ୍ ଲକ୍ଷଣର ଅବଧି ଉପରେ ଆଧାରିତ ଥିଲା; ନୂଆ ସଂଜ୍ଞାରେ ଇନଫାର୍କସନ ବା ମେଡିକାଲ ଇମେଜିଙ୍ଗରେ କୌଣସି ପ୍ରମାଣ ମିଳେ ନାହିଁ  ଡାକ୍ତରୀ ଭାଷାରେ ଏହା ଏକ ଜରୁରୀ କାଳୀଣ ପରିସ୍ଥିତି  ଚିକିତ୍ସାରେ ଧୂମପାନ ବନ୍ଦ କରିବା ଏବଂ ମଦ୍ୟପାନକୁ ସୀମିତ ରଖିବା ଭଳି ଜୀବନ ପ୍ରଣାଳୀରେ ପରିବର୍ତ୍ତନ, ଆସ୍ପିରିନ୍ କିମ୍ବା ଆଣ୍ଟିକୋଆଗୁଲାଣ୍ଟ ଦିଆଯାଏ । ଅନ୍ୟାନ୍ୟ ପଦକ୍ଷେପ ମଧ୍ୟରେ ରକ୍ତଚାପ ନିୟନ୍ତ୍ରଣ, ଷ୍ଟାଟିନ୍ ଏବଂ ରକ୍ତ ଶର୍କରା ନିୟନ୍ତ୍ରଣ ଅନ୍ତର୍ଭୁକ୍ତ। ବେକରେ ସଂକୀର୍ଣ୍ଣ ଧମନୀ ଥିବା ଲୋକଙ୍କର ଏକ କାରୋଟିଡ ଏଣ୍ଡାଅର୍ଟେରେକ୍ଟୋମି ଅସ୍ଟ୍ରୋପଚାର କରାଯାଇପାରେ  ଏହିଭଳି ରୋଗୀଙ୍କ ମଧ୍ୟରୁ ପ୍ରାୟ ଏକ ତୃତୀୟାଂଶ ଲୋକଙ୍କର ଭବିଷ୍ୟତରେ ଷ୍ଟ୍ରୋକ୍ ଆଶଙ୍କା ଥାଏ । ପ୍ରାୟ ୨% ଲୋକଙ୍କର ପୂର୍ବରୁ ଏହି ରୋଗ ଥାଏ ଏବଂ ପ୍ରତି ୧୦୦୦ ଲୋକଙ୍କ ମଧ୍ୟରୁ ପ୍ରତି ବର୍ଷ ନୂତନ ଭାବେ ଜଣେ ପ୍ରଭାବିତ ହୁଏ  ବୃଦ୍ଧ ଲୋକମାନେ  (> ୬୦ ବର୍ଷ) ଅଧିକ ପ୍ରଭାବିତ ହୁଅନ୍ତି  ମହିଳାମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି  ପ୍ରାୟ ଖ୍ରୀଷ୍ଟପୂର୍ବ ୪୦୦ ଅମଳରେ ହିପୋକ୍ରେଟସ ଏହି ରୋଗର ବର୍ଣ୍ଣନା କରିଥିଲେ ଏବଂ ପରବର୍ତ୍ତୀ ଷ୍ଟ୍ରୋକ୍ ପାଇଁ ଏହା ଏକ ବିପଦ କାରଣ ବୋଲି ଉଲ୍ଲେଖ କରିଥିଲେ
ନାଲୋକ୍‌ସୋନ, ଅନ୍ୟ ନାମ ନାରକାନ ଏଲ ଔଷଧ ଯାହା ଓପିଓଏଡ ବା ଏହାର ଅତିମାତ୍ରାର ପ୍ରଭାବକୁ ଅକାମି କରିଦିଏ । ଏହାକୁ ଏକା ପିଲରେ ମିଶେଇ ଦେଲେ କୁପ୍ରଭାବ କମିଯାଏ । ଶୀରାରେ ଇଞ୍ଜେକସନ ଆକାରରେ ଦେଲେ ୨ ମିନିଟ ଓ ମାଂସପେଶୀରେ ଇଞ୍ଜେକସନ ଆକାରରେ ଦେଲେ ୫ ମିନିଟ ପରେ ଏହାର ପ୍ରଭାବ ଆରମ୍ଭ ହୁଏ । ଏହାକୁ ନାକରେ ଶୁଙ୍ଘେଇ ବ୍ୟବ‌ହାର କରାଯାଇପାରେ । ଏହି ଔଷଧର ପ୍ରଭାବ ଅଧ ଘଣ୍ଟାରୁ ଏକ ଘଣ୍ଟା ପର୍ଯ୍ୟନ୍ତ ରହେ । ଏକାଧିକ ମାତ୍ରା ଦିଆଯାଏ କାରଣ ଓପିଓଏଡର କାର୍ଯ୍ୟକାଳ ନାଲୋକ୍‌ସୋନ ଅପେକ୍ଷା ଅଧିକ । ଓପିଓଏଡ ନିର୍ଭରଶୀଳ ବ୍ୟକ୍ତିଙ୍କୁ ଏହା ଦେଲେ ଓପିଓଏଡ ପ୍ରତ୍ୟାହାର ଲକ୍ଷଣ ଯେପରିକି ଉତ୍ତେଜନା, ଅଇ, ବାନ୍ତି, ଦୃତ ହୃତ୍‌ପିଣ୍ଡ ଗତି ଓ ସ୍ୱେଦ ନିର୍ଗମ ହୁଏ । ଏହାକୁ ପ୍ରତିରୋଧ କରିବା ନିମନ୍ତେ କିଛି ମିନିଟ ଅନ୍ତରରେ ଅଳ୍ପ ମାତ୍ରାରେ ଏହା ଦିଆଯାଏ । ହୃତ୍‌ପିଣ୍ଡ ରୋଗ ଆଗରୁ ଥିଲେ ଅଧିକ ସମସ୍ୟା ସୃଷ୍ଟି ହୁଏ । ଅଳ୍ପ ସଂଖ୍ୟକ ମହିଳାଙ୍କୁ ଗର୍ଭାବସ୍ଥାରେ ଦେଇ ଦେଖାଯାଇଛି, ଏହା ନିରାପଦ । ନାଲୋକ୍‌ସୋନ ଏକ ବିଶୁଦ୍ଧ ଓପିଓଏଡ ବିରୋଧୀ ଔଷଧ । ଓପିଓଏଡଦ୍ୱାରା ଶ୍ୱାସକ୍ରିୟା ଓ କେନ୍ଦ୍ରୀୟ ସ୍ନାୟୁମଣ୍ଡଳର ଶକ୍ତିହୀନତାକୁ ପଛକୁ ଫେରେଇଦିଏ   । ସନ ୧୯୬୧ରେ ଜ୍ୟାକ ଫିସମ୍ୟାନ,ମୋଜେସ ଜେ. ଲୋୱେନସ୍ଟେନ ଓ ସାଙ୍କ୍ୟୋ କମ୍ପାନୀଦ୍ୱାରା ପେଟେଣ୍ଟ କରାଯାଇଥିଲା । ସନ ୧୯୭୧ରେ ଓପିଓଏଡ ଅଧିକ ମାତ୍ରାର ଔଷଧ ନିମନ୍ତେ ଏହାକୁ ମଞ୍ଜୁର କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ପ୍ରତି ଡୋଜ ବା ମାତ୍ରା ପିଛା ଏହାର ମୂଲ୍ୟ 0.୫0ରୁ ୫.୩0 ଆମେରିକୀୟ ଡଲାର ।
ସାଇକ୍ଲୋଫସଫାମାଇଡ  (ଇଂରାଜୀ ଭାଷାରେ ବା , ଅନ୍ୟ ନାମ ସାଇଟୋଫସଫେନ/ ) ଏକ କେମୋଥେରାପି   ଔଷଧ ଯାହା ଇମ୍ମ୍ୟୁନିଟି ଦମନ‌କାରୀ   ଭାବରେ ମଧ୍ୟ କାମ କରେ  । ଲିମ୍ଫୋମା, ମଲ୍ଟିପ୍ଲ ମାୟେଲୋମା, ଲିଉକେମିଆ, ଓଭାରି କର୍କଟ, ସ୍ତନ କର୍କଟ, ସ୍ମଲ ସେଲ ଫୁସଫୁସ କର୍କଟ  , ନିଉରୋବ୍ଲାସ୍ଟୋମା ଓ ସାର୍କୋମା   ଆଦି ରୋଗମାନଙ୍କରେ ଏହା କେମୋଥେରାପି ଭାବରେ ଦିଆଯାଏ । ଇମ୍ମ୍ୟୁନୋସପ୍ରେସାଣ୍ଟ ଭାବରେ ନେଫ୍ରୋଟିକ ସିଣ୍ଡ୍ରୋମରେ   ଓ ଅଙ୍ଗ ପ୍ରତିରୋପଣ   ପରେ ଦିଆଯାଏ । ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ    ଆକାରରେ ଦିଆଯାଏ । ଅଧିକାଂଶ ଲୋକଙ୍କର ପାର୍ଶ୍ୱ ପ୍ରତିକ୍ରିୟା ହୁଏ । ସାଧାରଣତଃ ସ୍ୱଳ୍ପ ରକ୍ତ କଣିକା  , ଅରୁଚି, ବାନ୍ତି, କେଶହାନୀ   ଓ ମୂତ୍ରାଶୟ ରକ୍ତସ୍ରାବ   ହୋଇପାରେ । କେତେକ ସାଂଘାତିକ ପ୍ରତିକ୍ରିୟାରେ ଅଧିକ କର୍କଟ ସଙ୍କଟ, ବନ୍ଧ୍ୟାଦୋଷ  , ଆଲର୍ଜି ପ୍ରତିକ୍ରିୟା   ଓ ଫୁସଫୁସ ଫାଇବ୍ରୋସିସ   ହୋଇପାରେ । ଏହା ଆଲକିଲେଟିଙ୍ଗ ଆଣ୍ଟିନିଓପ୍ଲାସ୍ଟିକ ଏଜେଣ୍ଟ   ଓ ନାଇଟ୍ରୋଜେନ ମସ୍ଟାର୍ଡ଼   ଶ୍ରେଣୀର ଔଷଧ । ଏହା ଡିଏନଏ   ଦ୍ୱିତୀକରଣ ଓ ଆରଏନଏ   ସୃଷ୍ଟିରେ ବାଧା ସୃଷ୍ଟି କରି କାର୍ଯ୍ୟକ୍ଷମ ହୁଏ । ସନ ୧୯୫୯ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସାଇକ୍ଲୋଫସଫାମାଇଡ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଗ୍ରାମ ଭାଏଲର କ୍ରୟ ମୂଲ୍ୟ ୩.୬୫ରୁ ୧୪.୩୦ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୧୭.୦୬ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ପାଟିରେ ଦିଆଯାଉଥିବା ଏହି ଔଷଧର ମୂଲ୍ୟ ୧୯.୫୬ ଆମେରିକୀୟ ଡଲାର ।
ବିଟାମେଥାଜୋନ ଏକ ସ୍ଟିରଏଡ ଔଷଧ । ଏହା ବ୍ୟବ‌ହୃତ ହେଉଥିବା ରୋଗମାନଙ୍କ ନାମ: ରିଉମାଟିକ ରୋଗମାନଙ୍କ ମଧ୍ୟରେ ରିଉମାଟଏଡ଼ ଆର୍ଥ୍ରାଇଟିସ, ସିସ୍ଟମିକ ଲୁପସ ଏରିଦମାଟୋସସ; ଚର୍ମ ରୋଗ ମଧ୍ୟରେ ଡର୍ମାଟାଇଟିସ ଓ ସୋରିଆସିସ; ଆଲର୍ଜି ରୋଗ ମଧ୍ୟରେ ଆଜ୍‌ମା ଓ ଆଞ୍ଜିଓଇଡିମା; ଅସମୟ ଗର୍ଭବେଦନା, କ୍ରନ୍‌ସ ରୋଗ, କର୍କଟ ମଧ୍ୟରେ ଲିଉକେମିଆ, ଆଡ୍ରେନିକର୍ଟିକାଲ ଇନସଫିସିଏନ୍ସି ଇତ୍ୟାଦି । ଏହା ପାଟିରେ, ମାଂସପେଶୀ ଇଞ୍ଜେକସନ ଓ କ୍ରିମ ଆକାରରେ ଦିଆଯାଏ । ଇଞ୍ଜେକସନ ଆକାରରେ ଦେଲେ ଏହାର ପ୍ରଦାହରୋଧୀ ପ୍ରଭାବ ୨ଘଣ୍ଟା ମଧ୍ୟରେ ଆରମ୍ଭ ହୋଇ ପ୍ରାୟ ୭ଦିନ ପର୍ଯ୍ୟନ୍ତ ରହେ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସଂକ୍ରମଣ ସଙ୍କଟ, ଦୁର୍ବଳ ମାଂସପେଶୀ, ସାଂଘାତିକ ଆଲର୍ଜି ଓ ସାଇକୋସିସ ଇତ୍ୟାଦି ଦେଖାଯାଏ । ଦୀର୍ଘକାଳୀନ ବ୍ୟବ‌ହାରରେ ଆଡ୍ରେନାଲ ଅଭାବ ଦେଖାଯାଏ । ଦୀର୍ଘକାଳ ବ୍ୟବ‌ହାର ପରେ ହଠାତ୍ ଔଷଧ ବନ୍ଦ କଲେ ଅବସ୍ଥା ସାଂଘାତିକ ହୁଏ । କ୍ରିମ ଲଗେଇଲେ ଅଧିକ ରୁମ ଓ ଚର୍ମ ଜ୍ୱାଳା ହୁଏ । ବିଟାମେଥାଜୋନ ଗ୍ଲୁକିକର୍ଟିକଏଡ ଶ୍ରେଣୀର ଔଷଧ । ଯୁକ୍ତରାଷ୍ଟ୍ର ଆମେରିକାରେ ଏହା ସନ ୧୯୬୧ରେ ଡାକ୍ତରୀ ବ୍ୟବ‌ହାର ନିମନ୍ତି ସ୍ୱିକୃତି ପାଇଲା । କ୍ରମର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ବଟିକା ଓ ଇଞ୍ଜେକସନ ଦାମିକା କିନ୍ତୁ କ୍ରିମ ନୁହେଁ ।
ପ୍ୟାର ଅଲଗା ପ୍ରକାର, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିହତିଲେ ବିବେସିତା ଘଡ଼େଇ ଓ ଅକ୍ଷୟ ପ୍ରଧାନ । ବିଜୟ ମଲ୍ଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହୀରା ଚୌଧୁରୀ ଏହି କଥାଚିତ୍ରଟିର କାହାଣୀ ଓ ଚିତ୍ରନଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ ଓ ଝିଲିକ ଭଟ୍ଟାଚାର୍ଯ୍ୟ । ବିଜୟ ମହାନ୍ତି, ମିହିର ଦାସ, ପ୍ରଜ୍ଞା ଖଟୁଆ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୩ ନଭେମ୍ବର ୨୦୧୮ରେ ପଞ୍ଚକ ପୂର୍ଣ୍ଣିମା ଅବସରରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ନାୟକ ଜ୍ୟୋତିରଞ୍ଜନଙ୍କ ଏହି କଥାଚିତ୍ରଟି ସହିତ ତାଙ୍କ ଅଭିନୀତ ଅନ୍ୟ ଏକ କଥାଚିତ୍ର ସାଥୀ ତୁ ଫେରିଆ ସେହି ସମାନ ଦିନରେ ମୁକ୍ତିଲାଭ କରିଥିଲା । ଅଭିନୟ ଜ୍ୟୋତି ରଞ୍ଜନ ନାୟକ - ଜିତ୍ ଝିଲିକ୍ ଭଟ୍ଟାଚାର୍ଯ୍ୟ - ନିଶା ବିଜୟ ମହାନ୍ତି ମିହିର ଦାସ ଜୟୀରାମ ସାମଲ ପ୍ରଜ୍ଞା ଖଟୁଆ କାହାଣୀ ନିଶା ସୁନ୍ଦରୀ ହେଲେ ଭାରି ଜିଦଖୋର । ଅଜା ରାଜେଶ୍ୱର ରାୟ ତା ପାଇଁ ବରପାତ୍ରଟିଏ ଖୋଜୁଥାଆନ୍ତି କିନ୍ତୁ ବାହା ହେବାକୁ ନିଶା ରାଜି ହୁଏନା । ହଠାତ ଜିତ୍‌ଙ୍କ ସହ ଭେଟ ହୁଏ ନିଶାର । କିନ୍ତୁ ପ୍ରେମର ନାଟକ ଭିତରେ ତାକୁ ଧୋକା ଦିଏ ଜିତ୍‌ । ଆଉ ତା ପରେ ଘଟେ ଅନେକ ଘଟଣା । ଏହି ସବୁକୁ ନେଇ ଗଠିତ ଏହି କଥାଚିତ୍ରଟିର କାହଣୀ । ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଶୀର୍ଷାନନ୍ଦ ଦାନ କାନୁନ୍‌ଗୋ ଓ ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ଦୀପ୍ତିରେଖା ପାଢ଼ୀ, ସତ୍ୟଜିତ ପ୍ରଧାନ, ଅନନ୍ୟା ଶ୍ରୀତମ ନନ୍ଦ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାଏ ବାଏ ଦୁବାଇ, ୨୦୧୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ ଚଳଚ୍ଚିତ୍ର । ଏହି ଚଳଚ୍ଚିତ୍ରର ପ୍ରଯୋଜକ ଥିଲେ ଅକ୍ଷୟ କୁମାର ପରିଜା । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହାର ନିର୍ଦ୍ଦେଶନା ଦେଇଥିଲେ ବସନ୍ତ ସାହୁ ଏବଂ ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ସବ୍ୟସାଚୀ ମିଶ୍ର ଏବଂ ଅର୍ଚ୍ଚିତା ସାହୁ ଏଥିରେ ମୁଖ୍ୟଭୂମିକାରେ ଥିବା ବେଳେ ବୁଦ୍ଧାଦିତ୍ୟ ମହାନ୍ତି, ପପୁ ପମ ପମ ମଧ୍ୟ ଅଭିନୟ କରିଛନ୍ତି । ୨୦୧୬ ମସିହାର ଗଣେଶ ପୂଜା ଅବସରରେ ସେପ୍ଟେମ୍ବର ୨ରେ ମୁକ୍ତିଲାଭ କରିଥିଲା ଚଳଚ୍ଚିତ୍ରଟି । କାହାଣୀ ନାୟକ ନାୟିକା ଦୁହେଁ ଦୁବାଇ ଯାଇ ସେଠାରେ କିଛି ପରିସ୍ଥିତିର ସାମ୍ନା କରି କୌଶଳକ୍ରମେ ଫେରି ଆସିଛନ୍ତି ନିଜ ଜନ୍ମମାଟିକୁ । ଏହିଭଳି ଏକ କାହାଣୀକୁ ନେଇ ତିଆରି ହୋଇଛି ଏହି ଚଳଚ୍ଚିତ୍ରଟି । ଅଭିନୟ ବାଏ ବାଏ ଦୁବାଇ ଚଳଚ୍ଚିତ୍ରେ ଅଭିନୟ କରିଥିବା କଳାକାର ବୃନ୍ଦ ହେଲେ : ସବ୍ୟସାଚୀ ମିଶ୍ର ଅର୍ଚ୍ଚିତା ସାହୁ ବୁଦ୍ଧାଦିତ୍ୟ ମହାନ୍ତି* ପପୁ ପମ ପମ ବିଜୟ ମହାନ୍ତି ଅନିତା ଦାସ ପୁଷ୍ପା ପଣ୍ଡା ମିଲି ମହାନ୍ତି ଶକ୍ତି ବରାଳ ଗୀତ ଓ ସଂଗୀତ ଚଳଚ୍ଚିତ୍ରଟିର ଗୀତଗୁଡ଼ିକର ସ୍ୱର ସଂଯୋଜନା ଦାୟିତ୍ୱରେ ଅଛନ୍ତି ବିକାଶ ଦାସ । ଡ. ରଜନୀ ରଞ୍ଜନ ମଧ୍ୟ ଏଥିରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ । ପମି, ତପୁ ମିଶ୍ର, ବିଭୁ କିଶୋର ଓ ମାନସ ପ୍ରିତମ ପ୍ରମୁଖ ଗୀତଗୁଡ଼ିକରେ କଣ୍ଠଦାନ କରିଥିଲେ । ମୁକ୍ତିଲାଭ ଏହି ଚଳଚ୍ଚିତ୍ରଟି ୨୦୧୬ ମସିହା ସେପ୍ଟେମ୍ବର ୨ ତାରିଖରେ ଗଣେଶ ପୂଜା ସମୟରେ ମୁକ୍ତିଲାଭ କରିଥିଲା ।
ମାଙ୍ଗୁ କୁମାର ସାହୋ  (ଓଡ଼ିଆ:ଗଜ ଆଙ୍ଗ କଂଗମ୍ ଆମାକ ଆଜ ଆକ୍) ଇଣ୍ଡିଆନ୍ ଷ୍ଟେଟ୍ ଅଫ୍ ଓଡ଼ିଶାର ଏକ ଭାରତୀୟ ଚଳଚ୍ଚିତ୍ର ସିନେମାଟୋଗ୍ରାଫର ଆଲୋକା ସାହୁ  (୦୪ ଫେବୃଆରୀ ୨୦୦୧ରେ ଜନ୍ମଗ୍ରହଣ କରିଥିଲେ), ବୃତ୍ତିଗତ ଭାବରେ  "ମଙ୍ଗୁ କୁମାର ସାହୋ"  ଭାବରେ ଜଣାଶୁଣା ଜଣେ ଭାରତୀୟ ସଂଗୀତ କଳାକାର, ୟୁଟ୍ୟୁବ୍ ପର୍ସନାଲିଟି ଆଣ୍ଡ ଇନଫ୍ଲୁଏନ୍ସର ଇଣ୍ଡିଆନ୍ ଷ୍ଟେଟ୍ ଅଫ୍ ଓଡ଼ିଶାରେ ଅବସ୍ଥିତ ମାଙ୍ଗୁ କୁମାର ସାହୋ ଜଣେ ବିଷୟବସ୍ତୁ ସୃଷ୍ଟିକର୍ତ୍ତା, ଫଟୋଗ୍ରାଫର, କ୍ରିଏଟିଭ୍ ଡାଇରେକ୍ଟର, ବ୍ଲଗର୍, ଜିକ୍ୟୁ ଇନସାଇଡର୍ ଏବଂ ଇନ୍ଫ୍ଲୁଏନ୍ସର ଜୀବନୀ ମାଙ୍ଗୁ କୁମାର ସାହୋ  (ଓଡ଼ିଆ: ମାଙ୍ଗୁ କୁମାର ସାହୋ) ଜଣେ ଭାରତୀୟ ବ୍ଲଗର୍ ଚଳଚ୍ଚିତ୍ର ନିର୍ମାଣକାରୀ ଯିଏ ଚଳଚ୍ଚିତ୍ର ନିର୍ମାତା - ସିନେମାଟିକ‌ରେ କାମ କରୁଥିଲେ ସେ ଜଣାଶୁଣା!
ଝୁଲଣ ଗୋସ୍ୱାମୀ  ବଙ୍ଗଳା:            (ଜନ୍ମ ୨୫ ନଭେମ୍ବର ୧୯୮୨ ) ଜଣେ ଭାରତୀୟ ଜାତୀୟ ମହିଳା କ୍ରିକେଟ ଖେଳାଳି  । ତାଙ୍କର ଜନ୍ମ ପଶ୍ଚିମ ବଙ୍ଗର ନଦିଆ ଜିଲ୍ଲାରେ ହେଇଥିଲା । ସେ ବଙ୍ଗଳା ମହିଳା କ୍ରିକେଟ ଦଳ , ପୂର୍ବ ଜୋନ ମହିଳା କ୍ରିକେଟ ଦଳ , ଭାରତୀୟ ଜାତୀୟ ମହିଳା କ୍ରିକେଟ ଦଳ ସମେତ ଏସୀୟ ମହିଳା ଦଳରେ ଖେଳନ୍ତି । ସେ ଜଣେ ଅଲ ରାଉଣ୍ଡର ଓ ସେ ୨୦୦୯ ମସିହାରେ ଦଳର ନେତୃତ୍ୱ ମଧ୍ୟ ନେଇଥିଲେ । ସେ ଜଣେ ଆକର୍ଷଣୀୟ ବେଟିଂ କରିବା ସହ ମାଧ୍ୟମ ଗତିରେ ପ୍ରଭାବୀ ବୋଲିଂଟ କରନ୍ତି । ତାଙ୍କର ବିଶେଷ ଅବଦାନ ପାଇଁ ଭାରତ ୨୦୦୬-୦୭ ମସିହାରେ ଇଂଲଣ୍ଡଠାରେ ପ୍ରଥମ ଥର ପାଇଁ ସିରିଜ ବିଜୟ ହାସଲ କରିଥିଲା । ଝୁଲଣ 2007 ମସିହା ପାଇଁ ର  "ପ୍ଲେୟାର ଅଫ ଥି ଇୟର "  ପୁରସ୍କାର ସହ ଏମ . ଏ . ଚିଦମ୍ବରମ ଟ୍ରଫି ମଧ୍ୟ ୨୦୧୧ ମସିହାରେ ପାଇଥିଲେ । . ବର୍ତ୍ତମାନ ସେ ଆଇସିସିର ବୋଲିଂ ରେଙ୍କିଙ୍ଗରେ ପ୍ରଥମ ସ୍ଥାନରେ ରହିଛନ୍ତି । ସେ ବର୍ତ୍ତମାନ ଖେଳୁଥିବା ମହିଳା ଦ୍ରୁତ ବୋଲରମାନଙ୍କ ମଧ୍ୟରେ ସର୍ବାଧିକ ଦ୍ରୁତ ବୋଲର ବୋଲି କୁହାଯାଏ । ଏହି ସ୍ଥାନରେ ପ୍ରଥମେ ରହିଥିବା କାଥେରୀଣ ଫିତ୍ପତ୍ରୀକ ବର୍ତ୍ତମାନ ଅବସର ନେଇ ସାରିଲେଣି ।
ଜେମସ ଆନ୍ଥୋନୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର କିଛି ଖଟା କିଛି ମିଠା ୨୦୧୧ ମସିହାରେ ମୁକ୍ତିଲାଭ କରିଥିଲା ।
ଅନୁ ଚୌଧୁରୀ  (ଜନ୍ମ, ୩୦ ଅଗଷ୍ଟ ୧୯୭୯) ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ  । ସେ ୫୦ରୁ ଅଧିକ ଓଡ଼ିଆ ଓ ବଙ୍ଗଳା କଥାଚିତ୍ରରେ କାମ କରିଛନ୍ତି । ପ୍ରଥମେ ବଧୂ ନିରୁପମାରେ ଶିଶୁକଳାକାର ଭାବେ ଓ ପରେ ୧୯୯୯ ମସିହାରେ ମା ଗୋଜବାୟାଣୀ କଥାଚିତ୍ରରେ ଅଭିନେତ୍ରୀ ଭାବେ ସେ ଅଭିନୟ ଆରମ୍ଭ କରିଥିଲେ । ଅନୁ ଦକ୍ଷିଣ ଭାରତୀୟ ଚଳଚ୍ଚିତ୍ର ଜଗତରେ ମଧ୍ୟ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ଅନୁ ଚୌଧୁରୀ ଓଡ଼ିଶାରେ ଭୁବନେଶ୍ୱରଠାରେ ଜନ୍ମ ଗ୍ରହଣ କରିଥିଲେ । ସେ ଭୁବନେଶ୍ୱରର ବିଜୁ ପଟ୍ଟନାୟକ ମହାବିଦ୍ୟାଳୟରୁ ବିଜ୍ଞାନରେ ଉଚ୍ଚଶିକ୍ଷା ଓ ରମାଦେବୀ ମହିଳା ମହାବିଦ୍ୟାଳୟରୁ ଗୃହବିଜ୍ଞାନରେ ସ୍ନାତକ ଉପାଧି ହାସଲ କରିବା ପରେ ସେ ଅଭିନୟକୁ ପେଶା ଭାବେ ଆରମ୍ଭ କରିଥିଲେ । ସିନେମା ଜୀବନ ଚୌଧୁରୀ ଜଣେ ଶିଶୁ କଳାକାର ଭାବେ ଓଡ଼ିଆ ସିନେମାରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ବଧୂ ନିରୁପମା ଓ ମମତା ମାଗେ ମୂଲ । ୧୯୯୯ରେ ମୁକ୍ତିଲାଭ କରିଥିବା ମା ଗୋଜବାୟାଣୀ କଥାଚିତ୍ରରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଅଭିନୟ ନିମନ୍ତେ ସେ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାରରେ ସମ୍ମାନୀତ ହୋଇଥିଲେ । ତାଙ୍କ ଅଭିନୀତ ପ୍ରାମାଣିକ କଥାଚିତ୍ର ବିଶ୍ୱପ୍ରକାଶ ଇଣ୍ଡିଆନ ପାନୋରାମାରେ ପୁରସ୍କୃତ ହୋଇଥିଲା । ସେ ତାଙ୍କ ଅଭିନୟ ଜୀବନ ଏକ ତେଲୁଗୁ ଚଳଚ୍ଚିତ୍ର ଶୁଭବେଳାରୁ ଆରମ୍ଭ କରିଥିଏ, ଯାହା ୨୦୦୦ ମସିହାରେ ବିବାଦକୁ ଆସିଥିଲା । ସେ ୨୦୧୧ରେ ମଧ୍ୟ ହିନ୍ଦୀ ଚଳଚ୍ଚିତ୍ର ନିର୍ବାଣ ୧୩ରେ ଅଭିନୟ କରିଥିଲେ । ଅଭିନୀତ ଓଡ଼ିଆ କଥାଚିତ୍ର ଅଭିନୀତ ନାଟକ ବୟସର ଅନ୍ତେ, ୨୦୨୩ ପୁରସ୍କାର ଅନୁ ଚୌଧୁରୀ ୨୦୦୫ରେ ଶାଶୁଘର ଚାଲିଯିବି ଚଳଚ୍ଚିତ୍ର ପାଇଁ ଶ୍ରେଷ୍ଠ ଅଭିନେତ୍ରୀ ଭାବରେ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିଲେ । କାଦମ୍ବିନୀ ମିଡ଼ିଆ ପ୍ରାଇଭେଟ୍ ଲିମିଟେଡ୍ ପ୍ରଯୋଜନା ସଂସ୍ଥାର କଥାନ୍ତର ଚଳଚ୍ଚିତ୍ରରେ ପୂର୍ବ ବଙ୍ଗଳାର ଦ୍ୱିତୀୟ ପିଢୀ ଶରଣାର୍ଥୀ ଚରିତ୍ର ପାଇଁ ଚତୁର୍ଥ ସିନେ ଇଣ୍ଡିଆ ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ୩୦ ଡିସେମ୍ବର ୨୦୦୭ରେ, ଲାଲ ଟୁକୁ ଟୁକୁ ସାଧବ ବୋହୂ ଚଳଚ୍ଚିତ୍ର ପାଇଁ ଚଳଚ୍ଚିତ୍ର ଜଗତ ପ୍ରତିଭା ସମ୍ମାନ- ୨୦୦୭ରେ ଶ୍ରେଷ୍ଠ ଅଭିନେତ୍ରୀ ସମ୍ମାନ ପାଇଥିଲେ । ସେ ଚାରିଥର ଶ୍ରେଷ୍ଠ ଅଭିନେତ୍ରୀ ପୁରସ୍କାର ବିଜେତା । ସେ ନିଜର ପ୍ରଥମ ହିନ୍ଦୀ ଚଳଚ୍ଚିତ୍ର ନିର୍ବାଣ ୧୩ ପାଇଁ ଲସ ଏଞ୍ଜେଲସଠାରେ ଶ୍ରେଷ୍ଠା ଅଭିନେତ୍ରୀ ପୁରସ୍କାର ପାଇଥିଲେ । ୨୦୧୧ରେ ଏହି ପୁରସ୍କାର ପାଇଁ ସେ ଏକମାତ୍ର ଅଭିନେତ୍ରୀ ଥିଲେ ।
ରାମକୃଷ୍ଣ ପତି  (୫ ଡିସେମ୍ବର ୧୯୦୯ - ୧୬ ଜୁନ ୧୯୮୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭୁବନେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାମକୃଷ୍ଣ ପତି ୧୯୦୯ ମସିହାର ଡିସେମ୍ବର ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ଦ ଚନ୍ଦ୍ର ପତି ଓ ପତ୍ନୀଙ୍କ ନାମ ଶକୁନ୍ତଳା ପତି । ରାଜନୈତିକ ଜୀବନ ରାମକୃଷ୍ଣ ପତି ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟି  (ମାର୍କ୍ସବାଦୀ)ର କର୍ମୀ ଭାବରେ କାର୍ଯ୍ୟ କରୁଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରାମକୃଷ୍ଣ ପତି ୧୯୮୬ ମସିହାର ଜୁନ ୧୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୬ ବର୍ଷ ବୟସ ହୋଇଥିଲା ।
ନାଗା ନାଚ  ଇଂରାଜୀ: , : /   /  ଓଡ଼ିଶାର ଏକ ପାରମ୍ପାରିକ ଲୋକନୃତ୍ୟ । ଏହା ପୁରୀ ଅଞ୍ଚଳରୁ ଆରମ୍ଭ ହୋଇ ବିଭିନ୍ନ ସ୍ଥାନରେ ପରିବେଷିତ ହେଉଛି । ଏଥିରେ ଥିବା ବିଷୟବସ୍ତୁ ଓଡ଼ିଶାରେ ଜଣାଶୁଣା ବିଭିନ୍ନ ନାଗା ପରମ୍ପରାକୁ ନେଇ ପର୍ଯ୍ୟବସିତ । ଓଡ଼ିଶାର ଆଉ ଏକ ପାରମ୍ପାରିକ ନାଚ ପାଇକ ନାଚ ଭଳି ନାଗା ନାଚ ଏକ ମୁକ ନାଚ । ଏଥିରେ କେବଳ ବିଭିନ୍ନ ବାଦ୍ୟ ଓ ପ୍ରଚ୍ଛଦ ଯନ୍ତ୍ରସଙ୍ଗୀତ ଥାଏ । ଏହାର ସଙ୍ଗୀତରେ ବ୍ୟବହୃତ ବାଦ୍ୟ ଯନ୍ତ୍ରସବୁ ହେଲା ମାଦଳ, ଧୁମସା ଓ ପଖଉଜ । ବିଭିନ୍ନ ପର୍ବ ପାଳନ ବେଳେ ପୁରୀରେ ଏହା ଦେଖିବାକୁ ମିଳିଥାଏ । ସାଧାରଣତଃ ଯୁବବର୍ଗର ନର୍ତ୍ତକମାନେ ଏଥିରେ ବିଭିନ୍ନ ଭାରୀ ଓ ଚିତ୍ରିତ ପୋଷାକ ପିନ୍ଧି ନାଚିଥାନ୍ତି । ନର୍ତ୍ତକମାନେ ମଥାରେ ବିଶାଳ ଅଳଙ୍କାର ଖଚିତ ମୁକୁଟ ପିନ୍ଧିଥାନ୍ତି । ସେମାନଙ୍କ ପୃଷ୍ଠପଟେ ବାଉଁଶ-ତିଆରି ମୟୂର ଆକାର ଧନୁଦ୍ୱୟ ଓ ଶର, ତ୍ରିଶୂଳ, ଶୂଳ ଆଦି ଲାଗିଥାଏ । ସେମାନେ ନାଚିଲା ବେଳେ ଧନୁ ଓ ଅସ୍ତ୍ରଶସ୍ତ୍ର ଦୁଇପଟକୁ ଦୋହଲୁଥାଏ । ବାୟକମାନଙ୍କ ବାଜା ତାଳରେ ତାଳଦେଇ ନର୍ତ୍ତକମାନେ ଆଗକୁ ବଢ଼ିଥାନ୍ତି । ରାଜ୍ୟ ଓ ରାଜ୍ୟ ବାହାରେ ବିଭିନ୍ନ ସରକାରୀ ଓ ବେସରକାରୀ ଉତ୍ସବ ପାଳନ ବେଳେ ଓଡ଼ିଶାର ଅନ୍ୟାନ୍ୟ ନାଚ ସହିତ ନାଗା ନାଚ ମଧ୍ୟ ଦେଖିବାକୁ ମିଳିଥାଏ । ନାଗା ନାଟରେ ବିଭିନ୍ନ ବୀରବାଦ୍ୟ ବାଦନ ସହିତ ବୀର ବେଶରେ ସଜ୍ଜିତ ନର୍ତ୍ତକଗଣ ନୃତ୍ୟରେ ବିଭିନ୍ନ ସମର-ସମ୍ବନ୍ଧିତ ବିଷୟବସ୍ତୁ ଦେଖାଇଥାନ୍ତି । ଚାରିରୁ ଆଠ ଜଣ ଲୋକଙ୍କୁ ନେଇ ଗଠିତ ଏକ ଦଳ ଏହି ନାଚ ପରିବେଷଣ କରିଥାନ୍ତି । ନାମକରଣ ନାଗା ନାଚର ନାମକରଣ ଯାଯାବର ନାଗା ଜାତିରୁ ହୋଇଥିବା ଜଣାଯାଏ । ଓଡ଼ିଶା କଳିଙ୍ଗ ଭୁଖଣ୍ଡର ଏକ ଅଂଶ ଥିଲା । କଳିଙ୍ଗ ଦକ୍ଷିଣପୂର୍ବ ଏସିଆ ଛଡ଼ା ଆଧୁନିକ ଭାରତର ଉତ୍ତରରୁ ପୂର୍ବଦେଇ ଦକ୍ଷିଣ ଯାଏ ବ୍ୟାପିଥିବା ବେଳେ ଏଠାରେ ବାସ କରୁଥିବା ନାଗା ଜନଜାତିଙ୍କ ଏହି ନାଚ କ୍ରମେ ଓଡ଼ିଶା ଭିତରେ ହିଁ ରହିଯାଇଥିଲା । ବେଷଭୂଷା ନାଗା ନର୍ତ୍ତକଙ୍କ ପୋଷାକରେ ଥିବା ବିଭିନ୍ନ ଉପାଦାନ: ଗଣ୍ଡାର ପିଠି ଖୋଳପା ଖଣ୍ଡା ଭୁଜାଲି ଏକ ବନ୍ଧୁକ ଶିଙ୍ଗ ତିଆରି ପେଁକାଳି ଏକ ଲୁହା ଢାଲ ଧନୁ-ତୀର ବାଘଛାଲ ଘଣ୍ଟା ଧନୁରେ ମୟୂର ଆକୃତିରେ ନିର୍ମିତ ହୋଇଥାଏ । ନର୍ତ୍ତକମାନେ ଏକ ବିଶାଳ ମୁକୁଟ ପିନ୍ଧିଥାନ୍ତି । ତା ' ପଛରେ ଏକ ଫୁଲରେ ମୟୁର ଚନ୍ଦ୍ରିକା ସଜାହୋଇଥାଏ । ସେମାନେ କଣ୍ଠରେ ମାଳି ସହିତ ବାହୁରେ ଶୁଆ ପର, କଚଟିରେ ମାଳି ଓ ଆଇନା ପିନ୍ଧି, କପାଳରେ ସିନ୍ଦୁର ମାଖି ଜାନୁରେ ଘଣ୍ଟା ପିନ୍ଧିଥାନ୍ତି । ଖରାରୁ ବଞ୍ଚିବା ପାଇଁ ହଳଦିଆ ରଙ୍ଗର ରମ ରଜ ମାଖିଥାନ୍ତି । ନକଲି ନିଶ ଦାଢ଼ି ପିନ୍ଧି ସେମାନେ ଭୟଙ୍କର ଦିଶନ୍ତି । ନାଚର ଉପାଦାନ ନାଗା ନାଟରେ ବିଭିନ୍ନ ବୀର ବାଦ୍ୟ ବାଦନ ସହିତ ବୀର ବେଶରେ ସଜ୍ଜିତ ନର୍ତ୍ତକଗଣ ନୃତ୍ୟରେ ବିଭିନ୍ନ ସମର କଳା ଚିତ୍ରଣ କରିଥାନ୍ତି । ଏଥିରେ କୌଣସି ଗୀତ ନଥିଲେ ମଧ୍ୟ ନର୍ତ୍ତକମାନେ ଭୟଙ୍କର ଓ ଭୟ ସୃଷ୍ଟିକାରୀ ଅଙ୍ଗଭଙ୍ଗୀ କରି ନାଚିଥାନ୍ତି । ସଙ୍ଗୀତ ଏଥିରେ କେବଳ ବିଭିନ୍ନ ବାଦ୍ୟ ବାଦନ ଓ ପ୍ରଚ୍ଛଦ ଯନ୍ତ୍ରସଙ୍ଗୀତ ରହିଥାଏ । କିନ୍ତୁ କୌଣସି ଗୀତ ଗାୟନ ନଥାଏ । ଏଥିରେ ପ୍ରଧାନତଃ ମାଦଳ, ଧୁମସା ଓ ପଖଉଜ ଆଦି ବାଦ୍ୟଯନ୍ତ୍ର ବ୍ୟବହାର କରାଯାଇଥାଏ ।